sagorsarker/bangla-wikipedia huggingface dataset:
জয়ন্তী চুতীয়া

জয়ন্তী চুতীয়া (Joyanti Chutia) একজন অসমীয়া বিজ্ঞানী এবং জনপ্ৰিয় বিজ্ঞান বিষয়ক লেখিকা। ১৯৪৮ সালের ১ আগস্টে শিবসাগর জেলার জামগুরিতে তার জন্ম হয়। তার মায়ের নাম কুঞ্জলতা এবং পিতা সোণারাম চুতীয়া। ১৯৬৭ সালে জয়ন্তী চুতীয়া গুয়াহাটি বিশ্ববিদ্যালয় থেকে পদাৰ্থ বিজ্ঞানে বি.এস.সি এবং ১৯৬৯ সালে ডিব্রুগড় বিশ্ববিদ্যালয় থেকে এম.এস.সি. পাস করেন। ১৯৮১ সালে সেই বিশ্ববিদ্যালয় থেকেই Solid state Physics বিষয়ে ডক্টরেট ডিগ্ৰী লাভ করেন।
১৯৮১ থেকে ১৯৮৩ পর্যন্ত CSIR-এ Post Doctorate Fellow রূপে কাৰ্য্যনিৰ্বাহী ছিলেন। ১৯৮৫ থেকে ১৯৮৬ পর্যন্ত Institute of Advanced Studies in Science and Technology-তে সহকারী অধ্যাপিকারূপে নিযুক্ত ছিলেন। ১৯৮৮ সালে তিনি Institute of space and Astronautical science, জাপান এ গবেষণার কাজে নিযুক্ত হন। তার পরের একবছর জাৰ্মানী বিশ্ববিদ্যালয়ে Visiting বিজ্ঞানী রূপে কাৰ্য্যনিৰ্বাহী ছিলেন। বর্তমানে তিনি গুয়াহাটির Institute of Advanced Studies in Science and Technology-র অধ্যাপক এবং বিভাগীয় প্রধান তথা রিচাৰ্চ গাইড। তিনি দেশ-বিদেশের অনেক সেমিনার, কনফারেন্স, সামার স্কুলে অংশগ্ৰহণ করেছেন। ১৯৭৬ সালে কলকাতায় International Seminar on Solid state physics এ ভ্ৰমণ পরিক্ৰমা আরম্ভ করেন। তার পরের বছর থেকেই পদাৰ্থবিজ্ঞানের বিভিন্ন বিষয়বস্তুর ওপরে আহমেদাবাদ, ইন্দোর, জাপানের হিরোশিমা বিশ্ববিদ্যালয়, কলকাতার যাদবপুর বিশ্ববিদ্যালয়, নতুন দিল্লীর জওহরলাল নেহরু বিশ্ববিদ্যালয়, আমেরিকার উইলিয়ামস বাৰ্গ,বোম্বে বিশ্ববিদ্যালয়, জাৰ্মানী, এলাহবাদ বিশ্ববিদ্যালয়, কুয়ালালামপুরের মালয় বিশ্ববিদ্যালয়, ব্যাংককের চোলালাংকাৰ্ণ বিশ্ববিদ্যালয়, বাংগালোর, লন্ডন, ইতালি ইত্যাদি জায়গায় বিভিন্ন সেমিনার, ওয়াৰ্কশপে অংশগ্ৰহণ করে পদাৰ্থ বিজ্ঞানের বিভিন্ন বিষয়ের ওপর বক্তৃতা প্ৰদান করে রাজ্যের জন্য গৌরব বয়ে আনেন। ২০০৫ সালে তিনি IASST সঞ্চালকরূপে নিযুক্ত হন।
জয়ন্তী চুতীয়া বিজ্ঞানে বিশেষ অবদানের জন্য কমল কুমারী রাষ্ট্রীয় পদক, সাধনী শৌৰ্য পদক, বাসন্তী বরদলৈ পদক, মহিলা পদাৰ্থ বিজ্ঞানী পদক, ঘনশ্যাম গোস্বামী পদক ইত্যাদিতে ভূষিত হয়েছেন। বিজ্ঞানীদের জীবনী, ভ্ৰমণ কাহিনী, উপন্যাস ইত্যাদি বিষয়ের ওপরে তিনি ২১ টি গ্ৰন্থও রচনা করেছেন। Indian Academy of Sciences-এ ১০০ খ্যাতিমান ভারতীয় মহিলা বিজ্ঞানীর বিষয়ে প্ৰকাশ করা "Lilavati’s Daughters: The Woman Scientists of India" গ্ৰন্থতে ড° জয়ন্তী চুতীয়া ও স্থান লাভ করেছেন।
নাজিয়া হাসান

নাজিয়া হাসান (; এপ্রিল ১৯৬৫ – ১৩ আগস্ট ২০০০) ছিলেন একজন পাকিস্তানি পপ শিল্পী, আইনজীবী এবং সমাজকর্মী। তার সফল সঙ্গীত জীবনের মাধ্যমে নাজিয়া উপমহাদেশের কিংবদন্তি একজন শিল্পী হিসেবে মর্যাদা লাভ করেন এবং দক্ষিণ এশিয়ার সবচেয়ে জনপ্রিয় সেলিব্রেটিদের একজন হিসেবে আত্মপ্রকাশ করেন। তিনি অসংখ্য জাতীয় ও আন্তর্জাতিক পুরস্কার লাভ করেছেন এবং প্রথম পাকিস্তানি হিসেবে শ্রেষ্ঠ নারী নেপথ্য শিল্পী বিভাগে ফিল্মফেয়ার পুরস্কার জিতে নিয়েছিলেন। নাজিয়া মাত্র ১৫ বছর বয়সে ফিল্মফেয়ার পুরস্কার লাভ করে সর্বকনিষ্ঠ বিজয়ী হিসেবে আত্মপ্রকাশ করেন। তিনি পাকিস্তানের সর্বোচ্চ বেসামরিক পুরস্কার "প্রাইড অফ পারফরম্যান্স" বিজয়ী।
নাজিয়া পাকিস্তানের একটি পাঞ্জাবি পরিবারে জন্মগ্রহণ করেন এবং করাচি ও লন্ডনে প্রতিপালিত হন। তিনি বসির হাসান (বিশিষ্ট ব্যবসায়ী) এর কন্যা এবং মাতা মুনিরা বশির (একজন সমাজকর্মী) এর ঘরে জন্মগ্রহণ করেন। এছাড়াও তিনি জহেব হাসান এবং জারা হাসান এর বোন হিসেবে বিশেষভাবে সুপরিচিত।
মাত্র ১৬ বছর বয়সে তিনি ও তার ভাই জোহেব হাসান ডিস্কো দিওয়ানে নামক পপ অ্যালবাম প্রকাশ করে আলোড়ন ফেলে দেন। এটি ছিল সে সময়ের এশিয়ার বেস্ট সেলিং পপ অ্যালবাম।
যৌবনেই তিনি ক্যান্সার রোগে আক্রান্ত হন। ৩০ বছর বয়সে তার বিয়ে হয় মির্জা ইশতিয়াক বেগ এর সাথে। বিয়ের ২ বছরের মাথায় তার পুত্র সন্তান হয়, নাম রাখা হয় আরেজ হাসান। নাজিয়ার মৃত্যুর ১০ দিন আগে তার বিবাহ বিচ্ছেদ ঘটে।
নিউ ইয়র্ক স্টেট রুট ১৪৬বি

নিউ ইয়র্ক স্টেট রুট ১৪৬বি (এনওয়াই ১৪৬বি) যুক্তরাষ্ট্রের নিউ ইয়র্কে অবস্থিত, দক্ষিণাঞ্চলীয় সারাগোটা কাউন্টির একটি রাজ্য মহাসড়ক। রাস্তাটি ছিল লম্বা এবং পুরোটাই ছিল ক্লিফটন পার্ক শহরজুড়ে। এটির পশ্চিমপ্রান্ত এনওয়াই ১৪৬-এর সাথে হ্যামলেট অব রেক্সফোর্ডে মিলিত হয়, যা কিনা রাস্তাটির মুল উৎপত্তিস্থল। পূর্বপ্রান্তে হ্যামলেট অব গ্রুম কর্ণার, যেখানে এটি মিলার এন্ড সুগারহিল রোড|মিলার এন্ড সুগারহিল রোডের সাথে মিলিত হয়েছিল। এনওয়াই ১৪৬বি রাস্তাটির নামকরণ করা হয় ১৯৩২ সালে যা ১৯৬৫ সালে রদ করা হয়। রাস্তাটি এখন কাউন্টি রুট ৯১ (সিআর ৯১)-এর পশ্চিমপ্রান্ত।
এনওয়াই ১৪৬বি এর পশ্চিমপ্রান্ত আরম্ভ হয়েছিল এনওয়াই ১৪৬ থেকে, জায়গাটি রেক্সফোর্ডের একটি ছোট্ট নদী তীরবর্তি পল্লী ক্লিফটন পার্কে অবস্থিত। রাস্তাটি নদীর তীর ধরে দক্ষিণপূর্বে যাত্রা করে। পরে মোওহাক নদীর তীর ধরে চলে। পথিমধ্যে এডিসন কান্ট্রি ক্লাব অতিক্রম করে, নদী তীরবর্তি গ্রুমস্ রোডকে ছেদ করে, যা রেক্সফোর্ড থেকে ১মাইল দক্ষিণপূর্বে অবস্থিত। এখান থেকেই এনওয়াই ১৪৬বি পূর্বদিকে মোড় নেয়, হ্যামলেট অব গ্রুমস্ কর্ণারের সাথে মিলিত হয়। এলাকাটিকে মিলার এন্ড সুগারহিল রোড অতিক্রম করেছে । এখানেই এনওয়াই ১৪৬বিয়ের সমাপ্তবিন্দু। অন্যদিকে গ্রুমস্ রোড পূর্বদিকে হাফমুন শহরে ইউ.এস. রুট ৯ বরাবর চলতে থাকে।
১১ জুলাই, ১৯১৬ সালে নিউ ইয়র্ক রাজ্য সিদ্ধান্ত অনুযায়ী, গ্রুমস কর্ণার থেকে হোয়াইট কর্ণারের মধ্যে বেশ কিছু লিংক রোড তৈরীর কাজ শুরু হয় ভায়া রেক্সফোর্ড ফ্লাট(বর্তমানে রেক্সফোর্ড)। ১৯২০ সাল নাগাদ অর্ধেক এবং ১৯২৬ সাল নাগাদ পুরো কাজ শেষ হয়। ১৯৩০ সালে নিউ ইয়র্ক মহাসড়ক ব্যবস্থা পুনরায় নামকরনের সময় গ্রুমস কর্ণার থেকে হোয়াইট কর্ণার পর্যন্ত মহাসড়কটি এনওয়াই ১৪৬ এর অংশে পরিনত হয়। বাকি অংশ, রেক্সফোর্ড থেকে গ্রুমস কর্ণারকে এনওয়াই ১৪৬বি নাম দেওয়া হয়, যা কিনা এনওয়াই ১৪৬ এর দ্রুততম অংশ। রাস্তাটির নাম ১৯৬৫ সাল পর্যন্ত অবিকৃত ছিল, কিন্তু ওই বছরেই একে সিআর ৯১ এর অংশে পরিনত করা হয়, যা পূর্বদিকের গ্রুমস রোড থেকে হাফমুন পর্যন্ত বিস্তৃত। উপরন্তু, পুরাতন এনওয়াই ১৪৬বিয়ের নদী তীরবর্তি অংশটি এখন মোওহাক টাউপাথের একটি নৈস্যর্গিক উপপথে পরিনত হয়েছে।
পুরো রাস্তাটিই সারাগোটা কাউন্টির ক্লিফটন পার্কে অবস্থিত।
মাদুর

মাদুর বা পাটি হল কাপড়ের উপাদানের টুকরার একটি জাতিবাচক শব্দ বা নাম, যা সাধারণত মেঝে বা অন্যান্য সমতল স্থানের স্থাপন করা হয়ে থাকে।
এর ব্যবহারের পরিসীমার মধ্যে রয়েছে:
পট্টড়কাল স্মারকসমূহ

পট্টডাকাল স্মারকসমূহ () ১৯৮৭ সালে ইউনেস্কো বিশ্ব ঐতিহ্যের তালিকায় অন্তৰ্ভুক্ত হয়
। এখানে নয়টা গুরুত্বপূৰ্ণ হিন্দু মন্দির এবং একটা জৈন মঠ বিদ্যমান। এর মধ্যে বিরুপক্ষ মন্দিরটি ৭৪০ খ্ৰীষ্টাব্দে রাণী লোকমহাদেবীয়ে স্বামীর দক্ষিণ ভারত বিজয় উপলক্ষে নিৰ্মাণ করেছিলেন। এটি একটি অনবদ্য স্থাপত্য নিদৰ্শন। এই মন্দিরের ছাড়াও এখানে আইহোল, বাদামি, পট্টডাকাল এবং ষষ্ঠ শতাব্দীর চালুক্য রাজবংশের নিৰ্মিত একাধিক মন্দির বিদ্যমান। সপ্তম শতাব্দীত পল্লবসকলে বাদামী অধিকার করে কিছুকালের জন্য এখানে চালুক্য রাজ্যের রাজধানী গড়েছিল। এই মন্দিরসমূহ হল উত্তর এবং দক্ষিণ ভারতীয় স্থাপত্যরীতির এক অনবদ্য মিশ্ৰণ। পট্টডাকাল এটি হিন্দু তীৰ্থস্থান। এখানে আঠটি শিব মন্দির এবং একটি শৈব মঠ বিদ্যমান। প্ৰাঙ্গণের মধ্যে পাপনাথ মন্দির এবং একটি জৈন মন্দির অবস্থিত।
পেনসিলভেনিয়া রুট ৫৪৬

পেন্সিল্‌ভেনিয়া রুট ৫৪৬(পিএ ৫৪৬) হল ৩.৫৮৬ মাইল(৫.৭৭১ কিমি) দীর্ঘ একটি মহাসড়ক যা ম্যাক-কিন কাউন্টি, পেন্সিল্‌ভেনিয়াতে অবস্থিত। এটি আঞ্চলিকভাবে তৈল উপত্যকা সড়ক নামে পরিচিত যা ডিউক সেন্টারে পিএ ৩৪৬ এর বিভাজনস্থল থেকে শুরু হয়। এরপর মহাসড়কটি পাহাড়ি অঞ্চলের মধ্য দিয়ে উত্তরদিকে অগ্রসর হয়ে রাজ্য সীমানা অতিক্রম করে নিউ ইয়র্কে প্রবেশ করে এবং ডিউক সেন্টার সড়ক নামে নিউ ইয়র্ক রাজ্য সড়ক ১৬ (এনওয়াই ১৬) এর দিকে অগ্রসর হয়। 
পিএ ৫৪৬ সর্বপ্রথম ১৯২৮ সালে নকশা করা হয় এবং জাতীয় মহাসড়ক হিসেবে কমনওয়েলথে যুক্ত হয়।  পরবর্তী দুই বছর সড়কটি নির্মাণাধীন ছিল। ১৯৩০ সালে এর নির্মাণকাজ সমাপ্ত হয় এবং এরপর থেকে সড়কটি কার্যকরভবে ব্যবহৃত হয়ে আসছে।
ডিউক সেন্টার এলাকায় পিএ ৩৪৬ এর সংযোগস্থল থেকে পিএ ৫৪৬ শুরু হয়। এরপর এটি আঞ্চলিকভাবে তৈল উপত্যকা নামে উত্তর দিকে অগ্রসর হয়। পরবর্তীতে এটি ডিউক সেন্টার এলাকার মধ্য দিয়ে চলে যা পরে ২০০০ ফুট(৬১০ মিটার) উচু পাহাড়ের পাদদেশ দিয়ে এগিয়ে যায়। পিএ ৫৪৬ ন্যাপ ক্রিকের সাথে সমান্তরালে আগাতে থাকে এবং গ্যালেস্পি হলো সড়কের সাথে পরস্পর ছেদ করে এটি ডিউক সেন্টার ত্যাগ করে।
উত্তর দিকে অগ্রসর হয়ে মহাসড়কটি তৈল উপত্যকা এলাকায় প্রবেশ করে এবং তৈল উপত্যকা সড়ক নাম ধারণ করে। বুটলেগ হলো এর সাথে বিভাজনস্থলে, ন্যাপ ক্রিক পিএ ৫৪৬ কে রোহিত করে। একটু সামনে এগিয়ে মহাসড়কটি  বেশ কিছু পাহাড় অতিক্রম করে যার মধ্যে ২২০০ ফুট(৬৭০ মিটার) উচু পাহাড়ও রয়েছে। মহাসড়কটি এরপর রাজ্য সীমানা অতিক্রম করে ডিউক সেন্টার সড়ক নামে উত্তর দিকে অগ্রসর হয় যা উত্তর দিকে অগ্রসর হয়ে  ন্যাপ ক্রিক, নিউ ইয়র্কে যুক্ত হয়। 
পিএ ৫৪৬ ১৯২৮ সালে পেন্সিল্‌ভেনিয়া কমনওয়েলথ রাজ্য মহাসড়ক হিসেবে যাত্রা শুরু করে। তখন সড়কটি বর্তমান নকশা অনুযায়ী সাজানো হয় কিন্তু সম্পূর্ণভাবে কাজ সম্পন্ন হয় না। সে সময়ে ডিউক সেন্টার থেকে ২ মাইল(৩.২ কিমি) উত্তর দিকের অংশ অসম্পূর্ণ ছিল। ১৯২৯ সালে অসম্পূর্ণ অংশের কাজ সম্পন্ন করা হয় এবং ওই অংশ ব্যবহার উপযোগী হয়। এরপরও রাস্তাটি অসম্পূর্ণ ছিল, যা পরবর্তী বছর সম্পন্ন করা হয়। পিএ ৫৪৬ ১৯২৮ সাল থেকে বর্তমান পর্যন্ত রাস্তার বিন্যাস অনুযায়ী অক্ষত রয়েছে।
এক্সিকিউটিভ সাইনক্লার

এক্সিকিউটিভ সাইনক্লার ছিল পৃথিবীর প্রথম সরু পকেট ক্যালকুলেটর, এবং ক্লাইভ সাইনক্লারের কোম্পানি সাইনক্লার রেডিওনিক্সের তৈরী প্রথম গণনা যন্ত্র। ১৯৭২ সালে প্রথম পরিচিতির সময় যন্ত্রটির কমপক্ষে ২টি সংস্করণ ছিল, আলাদা কিবোর্ড ও পৃথক এক্সিকিউটিভ সাইনক্লার মেমোরি ছিল যা তৈরী হয়েছিল ১৯৭৩ সালে।
ইহার সাইজ ছোট হলেও কম শক্তির যোগানে টেক্সাস ইনস্ট্রুমেন্ট্‌স সমন্বিত বর্তনী পরিমাপ সম্ভব হয়েছিল। কোম্পানির নির্বাহীগণ সফল ছিলেন, তারা সাইনক্লার থেকে লাভ করেছিলেন এবং ইলেক্ট্রনিক্সে ডিজাইন কাউন্সিল কর্তৃক পুরস্কার পেয়েছিলেন।
সাইনক্লার ১৯৭২ সালে ও ভ্যাটসহ প্রায় বিক্রি করেছিলেন। ইহা ছিল সেই সময়ের গণনা যন্ত্রের দামের প্রায় অর্ধেক, কিন্তু তবুও গড় সাপ্তাহিক পারিশ্রমিকের ২ গুন। ইহা ছিল প্রথম পকেট গণনা যন্ত্র, এবং প্রথম বহুল প্রচলিত এবং ইহার পরিচিতি অনেক গণনা যন্ত্রের কোম্পানির বাজারে প্রবেশ ঘটায়। 
ক্লাইভ সাইনক্লার, চাহিদা উপলব্ধি করেছিলেন এবং বাজারে ১০০,০০০ গণনা যন্ত্রের যন্ত্রাংশের নির্দেশ দিয়েছিলেন। চাহিদার স্থিতিস্থাপকতায় তারা সফল ছিলেন এবং সাইনক্লার রেডিওনিস-এর মাধ্যমে ১.৮ মিলিয়ন পাউন্ডের মুনাফা করেছিলেন। ইহা দেশে বিদেশে ভালোভাবে গৃহীত হয়েছিল এবং ১৯৭৪ সালে মুল্যে, জাপানের চেয়ে প্রায় ছয়গুন মুল্যে বিক্রয় করেছিলেন। যন্ত্রাংশের মধ্যে টিআই ১৮০২ চিপ, ২২টি ট্রান্সিস্টর, ৫০টি রোধকের এবং ১৭টি ক্যাপাসিটরের মুল্য ছিল যেখানে বিক্রয়মূল্য ছিল । সাইনক্লার টেক্সাসের প্রকৌশলীদের খুশি করতে পেরেছিলেন যারা এই চিপ ব্যবহার করেই অধিক বড় গণনা যন্ত্র তৈরি করেছিলেন যা এটির চেয়ে ৩গুন বড় এবং বেশি খরুচে। ১৯৭৪ সালে, এর বেশি এবং সাইনক্লার প্রতি মাসে ১০০,০০০ তৈরি করছিল যার ৫৫%ই রপ্তানি হত।
সোভিয়েত যুগে একজন রাশিয়ান কূটনীতিক সাইনক্লার কিনে নিয়েছিলেন যা তার বুক পকেটে বিস্ফোরিত হয় এবং এ অভিযোগে তদন্ত হয়। পরে জানা যায় আকস্মিক দুর্ঘটনায় ইহা পড়ে যায় এবং বিস্ফোরিত হয়।
ইহা অন্যান্য গণনা যন্ত্রের চেয়ে অনেক ছোট এবং প্রথম গণনা যন্ত্র যা সহজে পকেটে বহনযো। ক্লাইভের ভাষায় ফিনান্সিয়ালস টাইমসে যেভাবে সাইনক্লার এর বিবরন দেওয়া হয়, "আয়তনের কথা বিবেচনা করে সবাই অবশ্যই একটি সিগারেটের প্যাকেট বহন করে"। যন্ত্রটি ও বাইরের আবরন নকশা করেন রিচার্ড টরেন্স এবং কালো ইনজেকশন মোল্ডেড পলিকার্বনেট এবং সহনশীল আঠা দিয়ে তৈরী হয়েছিল।
৪ টি গাণিতিক ক্রিয়া, ছাড়াও ইহার ক্ষমতা ছিল স্কয়ারস, রেসিপ্রোকেল্স গণনার এবং স্থির দিয়ে গুন অথবা ভাগ করা। যন্ত্রটি দশমিক সংখ্যাব্যবস্থা ব্যবহার করে গণনা করতে পারতো। 
গণনা যন্ত্রটি টেক্সাস ইন্সট্রুমেন্টস জিএলএস ১৮০২, একটি মসফেট ৭০০০ ট্রানজিস্টর দিয়ে তৈরী হয়েছিল। একটি চিপ সাধারনত ৩৫০ মিলিওয়াট শক্তি খরচ করে, কিন্তু শক্তি পরিমাপ করে তা ২০ মিলিওয়াট করা হত। 
চিপে শক্তির সঞ্চারন হত ১.৭ মাইক্রোসেকেন্ডে। কাজের সময় একটি কম্পন্শীল ঘড়ি ২০০KHz এ ক্রিয়াশীল এবং ১৫KHz নেমে আসে। যন্ত্রটি ধারকত্ব-এর উপর নির্ভর করে তথ্য জমা রাখে। ১০০০ এমন পরিবর্তনের মাঝেই গণনা সম্পন্ন হয় ইহার ২০ ঘণ্টার বরধিত ব্যাটারি কাজ করার ক্ষ্মতা ছিল যা ৪ মাসের সাধারণ ব্যবহারের সমান। 
গণনা যন্ত্রের পর্দা হচ্ছে কানাডা থেকে আনা মনোলিথিক সেভেন সেগমেন্ট গেলিয়াম আর্সেনাইড লাইট এমিটিং ডায়োড পর্দা। কিন্তু ইহা ছিল কম শক্তি শোষনশীল এবং নির্ভরযোগ্য। 
গণনা যন্ত্রের মেমোরী এসেছিল ১৯৭৩ সালে, ধারাবাহিক যোগফল জমা রাখার জন্যে। তখন ৩টি সংস্করন ছিল তার সোনালী, সাদা এবং কালো ধরন ১ এবং ধরন ২। এক্সিকিউটিভ মেমোরি সর্বনিম্ন মূল্য -এ বিক্রি করা হত।
দামে তু আমোর (গান)

দামে তু আমোর হল আমেরিকান রেকর্ডিং শিল্পী সেলেনার গাওয়া একটি গান, যা ১৯৮৬ সালে তার দ্বিতীয় এলপি রেকর্ড ‘‘আলফার’’ জন্য রেকর্ড করা হয়েছিল। গীতীয়ভাবে, বর্ণনাকারী তার মায়াকে ইঙ্গিত করছে তার ভালবাসা দিতে, সে তার প্রতি চুম্মন করতে আকাঙ্ক্ষীত যে তার জন্য তারিফ করা সম্ভব হবে। গানের বিষয়বস্তুর মধ্যে খুজে পাওয়া যায় পরামর্শ অনুনয় ভালবাসা। দামে তু আমোর একটি কাম্বিয়া প্রভাবিত র‌্যানচেরা গাধা। এটি কম্পোজ করেছিলেন রিচার্ড ব্রুক, রিকি ভেলা এবং সেলেনার বাবা ও ম্যানেজার আব্রাহাম কুইন্তানিলা। গানটি সমালোচকদের কাছে তার ইন্সট্রুমেন্টের এবং গীতধর্মী বিষয়বস্তুর জন্য প্রসংশিত হয়েছিল। এটি ১৯৯৫ সালে সেলেনার মৃত্যুর পর বিভিন্ন এ্যালবামে সংকলিত হয়েছে। ডেম তু এ্র্যামোর ২০০৬ সালে মার্কিন বিলিবোর্ড হট রিংটনস চার্টে ৩১ নাম্বারে উঠে আসে।
১৯৮৫ সালে দামে তু আমোর গানটি লিখেছেন রিচার্ড ব্রুক, কীবোর্ডে ছিলেন সেলেনা লোস ডিনোস, রিকি ভেলা এবং সেলেনার বাবা ও ম্যানেজার আব্রাহাম কুইন্তানিলা। যখন গানটি রেকর্ড করা হয় তখন সেলেনার বয়স ছিল ১৪ বছর এবং এটি ১৯৮৬ সালে তার দ্বিতীয় এলপি রেকর্ড আলফায় সংযুক্ত করা হয়। গানটি রেকর্ডের ব্যবস্থা করেন ব্রায়ান রেড মুর, যিনি ছিলেন তাদের একজন পারিবারিক বন্ধু এবং রে পেজ। এ গানের রেকর্ডিংয়ে, গিটারে পারফর্ম করেন রোনাল্ডো হার্নান্দেজ, যখন ভেলা তার কীবোর্ড ব্যবহার করেন। যদিও অতিরিক্ত ভোকাল হিসাবে ছিলেন সাবেক গিটার গ্রুপ রজার গার্সিয়া।
ডেম ‍তু এ্যামোর সঙ্গীত সমালোচকদের দ্বারা বেশ সমালোচিত হয়। সেলুনের জোশ কুন উল্লেখ করেন যে, এটি একটি রিমিক্স সংস্করণ, এর মধ্যে তিনগুণ সহিংসতা খুজে পাওয়া যায়, রয়েছে “যথেষ্ট ব্রেস এবং স্ট্রিং এটিকে তৈরি করেছে ব্যাচারাচ-পেন্ড র‌্যানচেরো গাথার মত। ডালাস মনিং নিউজের মারিও ড্রাডেল বলেছেন, এটি কাম্বিয়া গানে দ্বারা প্রভাবিত ছিল। এ রেকর্ডিংটি এন্থলজি (১৯৯৮), ইয়াই সাস ইনিসিয়াজ ভলি-১ (২০০৩), ইয়াই সাস ইনিসিয়াজ ভলি-২ (২০০৪) এবং ক্লাসিক্যাল সিরিজ ভলি-১ (২০০৬)সহ কয়েকটি এ্যালবামের সংকলন হিসাবে প্রকাশিত হয়েছিল।
২৩ সেপ্টেম্বর, ২০০৬ সপ্তাহের শেষে, "দামে তু আমোর" প্রকাশ পায় এবং যুক্তরাষ্ট্রের বিলিবোর্ডে হট রিংটনস চার্টের শীর্ষ ৩১ নাম্বারে উঠে আসে।
নিউ ইয়র্ক স্টেট রুট ১৮৬

এনওয়াই ১৮৬ এর পশ্চিমপ্রান্ত লেক ক্লিয়ারের পূর্বতীরে অবস্থিত হ্যারিসটাউনের এনওয়াই ৩০ থেকে শুরু। এখানে রাস্তাটি লেক ক্লিয়ার রোড নামে পরিচিত, তারপর রাস্তাটি পূর্ব-উত্তরপূর্বদিকে চলে যায়। পথিমধ্যে একটি খাঁড়ি এবং দুটি রেলসড়ক অতিক্রম করে। দক্ষিণে এটি অ্যাড্রিয়নডেক স্টেট পার্ক এবং অ্যাড্রিয়নডেক আঞ্চলিক বিমানবন্দরের সংযোগসড়ক হিসেবে ব্যবহৃত হয়। এখানে রাস্তাটি বেশকিছু স্থানীয় সড়ককে অতিক্রম করে। বিমানবন্দর অতিক্রম করে এনওয়াই ১৮৬ ধীরে ধীরে উত্তর-পূর্বে মোড় নিয়ে গতানুগতিক ভাবে চলতে থাকে। এনওয়াই ১৮৬ হ্যারিসটাউনের এনওয়াই ৮৬ এর সাথে মিলিত হবার মাধ্যমে সমাপ্তি ঘটায়।
বর্তমান এনওয়াই ১৮৬ আসলে ১৯২৪ সালে নামকরণকৃত এনওয়াই ১০ এর অংশ ছিল। পরবর্তিতে কানাডা সীমান্তে একে এনওয়াই ৩০ হিসেবে ১৯৩০ সালে পূনঃনামকরণ করা হয়। লেক ক্লিয়ার এবং হ্যারিসটাউনের মধ্যবর্তি এনওয়াই ১০ কে এনওয়াই ৮৬ নাম দিয়ে যাই পর্যন্ত বর্ধিত করা হয়। এনওয়াই ৮৬, ১৯৮৯ সাল পর্যন্ত বিদ্যমান ছিল, পরে এটিকে এনওয়াই ১৯২ নাম দিয়ে রদ করা হয়। এনওয়াই ১৯২ কে তখন উত্তর-পশ্চিম বরাবর ঘুড়িয়ে দেয়া হয় এবং লেক ক্লিয়ার থেকে হ্যারিসটাউন পর্যন্ত এনওয়াই ৮৬ কে এনওয়াই ১৮৬ নামকরণ করা হয়।
পুরো রাস্তাটিই ফ্রাঙ্কলিন কাউন্টির দক্ষিণ-পশ্চিমাঞ্চলীয় শহর হ্যারিসটাউনে অবস্থিত।
সিলেট সরকারি আলিয়া মাদ্রাসা

সিলেট সরকারি আলিয়া মাদ্রাসা বাংলাদেশের ইসলামী শিক্ষাপ্রতিষ্ঠানের মধ্যে বিখ্যাত একটি সরকারি আলিয়া মাদ্রাসা। সিলেট শহরের প্রাণকেন্দ্র চৌহাট্টায় অবস্থিত। ১৯১৩ সালে প্রতিষ্ঠিত হওয়া প্রতিষ্ঠানটি সিলেট সরকারি মহিলা কলেজের বিপরীত পার্শ্বে অবস্থিত। এটি বাংলাদেশের তিনটি সরকারি আলিয়া মাদ্রাসার মধ্যে একটি। ততকালীন শিক্ষামন্ত্রী সৈয়দ আব্দুল মজিদ মাদ্রাসাটি সরকারি উদ্যোগে প্রতিষ্ঠা করেন।
প্রথম দিকে সিলেট সরকারি আলিয়া মাদ্রাসা সিলেট শহরের নইয়ুরপুল এলাকায় আনজুমানে ইসলামিয়া নামে একটি ছোট বেসরকারি মাদ্রাসা ছিল। তৎকালীন আসাম সরকারের শিক্ষামন্ত্রী খান বাহাদুর সৈয়দ আব্দুল মজিদ এ মাদ্রাসাটি সম্প্রসারণ ও সরকারিকরণের উদ্যেগ গ্রহণ করেন। ১৯১৩ সালে সরকার কলকাতা আলিয়া মাদ্রাসার অধীনে সিলেট শহরের প্রাণকেন্দ্র চৌহাট্টায় একটি সিনিয়র মাদ্রাসা পুনঃস্থাপন করে। ১৯৩৩ সালে এ মাদ্রাসাকে ঢাকা উচ্চ মাধ্যমিক বোর্ডের অধীনে নিউ স্কিমে উচ্চ মাদ্রাসায় পরিণত করা হয়। পরবর্তীকালে এ মাদ্রাসাটিই সিলেট আলিয়া মাদ্রাসা নামে পরিচিত পায়। আবু নসর ওহীদের প্রচেষ্টায় সিলেট আলিয়া মাদ্রাসা ১৯৩৫ সালে কামিল হাদীস মঞ্জুরি লাভ করে। সিলেট আলিয়া মাদ্রাসা বাংলাদেশের আলিয়া মাদ্রাসা ধারার প্রথম কামিল মাদ্রাসা।
বর্তমান মাদ্রাসা ৯ একর জমির উপর প্রতিষ্ঠিত। প্রতিষ্ঠানটিতে তিনটি ভবন, একটি ছাত্রাবাস এবং একটি ঐতিহাসিক ময়দান রয়েছে। সিলেটের বড় বড় রাজনৈতিক সভাগুলি এ ময়দানেই অনুষ্ঠিত হয়।
সিলেট আলিয়া মাদ্রাসায় দাখিল নবম শ্রেণি হতে ছাত্র ভর্তি করা হয়ে থাকে। এই মাদ্রাসায় প্রাথমিক শিক্ষা ইবতেদায়ী পর্যায় চালু নেই। মাদ্রাসার দাখিল পর্যায়ে বিজ্ঞান ও মানবিক উভয় শাখাই চালু রয়েছে এবং আলিম শ্রেণিতেও বিজ্ঞান ও মানবিক শাখা চালু রয়েছে। মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ বিভাগ, আল হাদিস এন্ড ইসলামিক স্টাডিজ, ফিকহ, আরবি ভাষা ও সাহিত্য বিভাগ ও দাওয়াহ বিভাগ চালু রয়েছে। এ প্রতিষ্ঠানের ফলাফল বরাবরই ভালো, সিলেট বিভাগের মধ্যে শীর্ষ স্থানীয় ফলাফল প্রায়ই দেখা যায়।
মাদ্রাসার নবম শ্রেণি হতে কামিল পর্যন্ত মোট ছাত্র সংখ্যা ৬৫০ জন। এবং শিক্ষক রয়েছেন ৩০ জন।
মাদ্রাসাটি সরকারি মাদ্রাসা অনন্য এমপিও ভুক্ত মাদ্রাসাগুলো থেকে সরকারি কিছু সুবিধা বেশি ভোগ করে, যেমনঃ ছাত্র ও শিক্ষকদের সরকারি বৃত্তি, সরকারি কর্মকর্তাদের জন্য অনুদান, সরকারি শিক্ষাপ্রতিষ্ঠানের বাজেট প্রভৃতি। এছাড়াও মাদ্রাসার উদ্যোগে মাদ্রাসাটি সকল আধুনিক সুযোগ-সুবিধা সম্পন্ন একটি মাদ্রাসা।
মাদ্রাসায় রয়েছে একটি সমৃদ্ধ লাইব্রেরি। যেখানে প্রায় ১১,০০০ হাজার গ্রন্থ রয়েছে। এই গ্রন্থাগার সিলেট শহরের মধ্যে একটি বৃহত্তম গ্রন্থাগার। লাইব্রেরীতে কুরআন ও হাদিস বিশ্লেষণী ধর্মী বই, বিভিন্ন তাফসীর বই, মৌলিক হাদিসের বই, বিজ্ঞান সাময়িকী, দেশ ও বিদেশের জাতীয় ও আন্তর্জাতিক জার্নাল সহ আধুনিক বই এখানে পাওয়া যায়। ছাত্র ও শিক্ষকগণ এখান থেকে বই সংগ্রহ করে পড়াশোনা করতে পারে।
মাদ্রাসার বিজ্ঞান ছাত্রদের গবেষণা ও হাতে-কলমে শেখার জন্য বিজ্ঞানাগারের প্রয়োজন আছে। মাদ্রাসার পক্ষ থেকে বিজ্ঞানের সকল বিষয়ের জন্য আলাদা আলাদা বিজ্ঞানাগার রয়েছে। সেগুলো হলঃ
সিলেট সরকারি আলিয়া মাদ্রাসায় প্রায় ৪৫টি অধ্যক্ষের উপরে দায়িত্ব পালন করেছেন, তারা হলঃ
৪৭. প্রফেসর মুহাম্মদ মাহমুদুল হাসান, ৩১ জানুয়ারি ২০২২ - বর্তমান
মাদ্রাসার উল্লেখযোগ্য ছাত্রদের অন্যতম হলেন:
ক্বিঙ্গশুই নদী

ক্বিঙ্গশুই নদী চীনে অবস্থিত। চীনা ভাষায় 'ক্বিঙ্গশুই' মানে 'টাটকা জল'। এই নদীর উত্পত্তি গুইঝৌ প্রদেশে; তার পর তার মোহনা শিমিঝু বন্দর পর্যন্ত এর দৈর্ঘ্য ২১৯ কিলোমিটার। এই নদীর অববাহিকা এলাকার ক্ষেত্রফল প্রায় ৬৬১১ বর্গকিলোমিটার।
ক্বিঙ্গশুই নদীর অববাহিকা আঞ্চলটির গুইঝৌ প্রদেশের আনশুং শহর, রেসকোর্স সিটি, ইত্যাদি এলাকা সম্ভুত চুন মাটি গঠিত এলাকা। এই নদীর অববাহিকা অঞ্চলে বার্ষিক প্রায় ১০০০ মিমি বৃষ্টিপাত হয়। শীতকালে এই অঞ্চলের তাপমাত্রা ১৪ ডিগ্রির আশেপাশে থাকে।
বাংলাদেশে বসবাসরত ভারতীয়

ভারতীয় পররাষ্ট্র মন্ত্রণালয়ের ২০২৪ সালের তথ্যানুযায়ী বাংলাদেশে প্রায় ১৯ হাজার ভারতীয় নাগরিক রয়েছে, যার মধ্যে প্রায় ৯ হাজার জন শিক্ষার্থী। তবে ধারণা করা হয়, সবমিলিয়ে বাংলাদেশে প্রায় পাঁচ লাখ ভারতীয় কাজ করে, তাদের অধিকাংশেরই পর্যটন ভিসায় এসে কাজ করেন। 
ধারণা করা হয়, ভারতীরা বাংলাদেশের বিভিন্ন প্রতিষ্ঠানে (যেমন: এনজিও, গার্মেন্টস, টেক্সটাইল, আইটি সংস্থায়) কর্মরত রয়েছেন। ২০১২ সালে, বাংলাদেশ ভারতের বৈদেশিক মুদ্রা অর্জনক্ষেত্র হিসেবে পঞ্চম দেশ হিসেবে চিহ্নিত হয়। সে বছর এই ভারতীয় অভিবাসীরা বাংলাদেশ থেকে ৩.৭ বিলিয়ন ইউএস ডলার উপার্জন করে ভারতে পাঠিয়েছে।
পাক (প্রাকৃতিক উপগ্রহ)

পাক হল ইউরেনাসের একটি অভ্যন্তরীণ উপগ্রহ। ১৯৮৫ সালের ডিসেম্বর মাসে "ভয়েজার ২" মহাকাশযানের মাধ্যমে এটি আবিষ্কৃত হয়। প্রচলিতরীতি অনুযায়ী উইলিয়াম শেকসপিয়রের গল্পের চরিত্রের নামে "পাক"-এর নামকরণ করা হয়। ইউরেনাসের প্রথম বড় চাঁদ মিরান্ডা ও ইউরেনাসের বলয়ের মাঝামাঝি এর কক্ষপথ বিদ্যমান। এর ব্যাস প্রায় এবং দেখতে বর্তুলাকার (গোলাকার)। এর পৃষ্ঠতল গহ্বরযুক্ত এবং অত্যন্ত অন্ধকার; যেখানে বরফ বিদ্যমান রয়েছে বলে ধারণা করা হয়।
"পাক" ইউরেনাসের অভ্যন্তরীণ উপগ্রহগুলোর মধ্যে সবচেয়ে বড়; যা ১৯৮৫ সালের ৩০ ডিসেম্বর "ভয়েজার ২" মহাকাশযান কর্তৃক গৃহীত ছবির মাধ্যমে আবিষ্কৃত হয়। এস/১৯৮৫ ইউ ১ নামেও কিছুদিন এটি পরিচিত ছিল।
পরবর্তীতে উইলিয়াম শেকসপিয়রের "অ্যা মিডসামার নাইট'স ড্রিম" গল্পের চরিত্র পাক (এক ছোটো পরী যে তার ডানার সাহায্যে রাতে পৃথিবীতে ঘুরে বেড়াতো) অনুযায়ী এর নামকরণ করা হয়। গ্রিক পুরাণ ও ইংরেজি লোকজ্ঞান অনুযায়ী খ্রিষ্টান ধর্মের অনুসারীদের কাছে "পাক" মন্দ পিশাচ নামে পরিচিত।
এই উপগ্রহটি ইউরেনাস এক্সভি নামেও পরিচিত।
ইউরেনাসের অভ্যন্তরীণ উপগ্রহগুলোর মধ্যে সবচেয়ে বড় হচ্ছে পাক, যার কক্ষপথ মিরান্ডার কক্ষপথের ভিতরে অবস্থিত। এর আকার পোর্শিয়া (দ্বিতীয় বড় অভ্যন্তরীণ চন্দ্র) এবং মিরান্ডা (পাঁচ বড় শাস্ত্রীয় চন্দ্রের মধ্যে সবচেয়ে ছোট) এর মাঝামাঝি। ইউরেনাসের বলয় এবং মিরান্ডার কক্ষপথের মাঝামাঝি পাক-এর কক্ষপথ অবস্থিত। পাক সম্পর্কে কক্ষপথের অবস্থান ছাড়া খুব অল্পকিছুই জানা সম্ভব হয়েছে। এর ব্যাসার্ধ কিমি এবং দৃশ্যমান আলোর প্রতিফলন মাত্রা প্রায় ০.১১।
ভয়েজার ২ নামক মহাকাশযানের আলোকচিত্র গ্রহণকারী দলের আলোকচিত্র দ্বারা যতগুলো চাঁদ আবিষ্কার করা হয়েছে তার মধ্যে পাক-এর আবিষ্কার এবং এর রহস্যভেদ দ্রুত করা সম্ভব হয়েছে। আলোকচিত্র থেকে বোঝা যায় যে এটির আকৃতি অনেকটাই বর্তুলাকার (অক্ষদ্বয়ের মধ্যবর্তী অনুপাত ০.৯৩-১)। এর পৃষ্ঠতল বেশ গহ্বরময় এবং ধূসর বর্ণের। এর পৃষ্ঠতলে তিন নামে খাদ রয়েছে যার মধ্যে সবচেয়ে বড়টির ব্যাস । হাবল মহাকাশ দূরবীক্ষণ যন্ত্রের লার্জ টেরিস্ট্রিয়াল টেলিস্কোপের পর্যবেক্ষণ দ্বারা এর মধ্যে বরফের অস্তিত্ব ধারণা করা হয়।
পাকের আভ্যন্তরীণ গঠন সম্পর্কে তেমন কিছু এখন পর্যন্ত জানা যায় নি। ধারণা করা হয় এটি "বলয়" এর অনুরূপ আলোহীন উপাদান এবং বরফের মিশ্রণ দ্বারা গঠিত। আলোহীন উপাদানগুলো সম্ভবত পাথর এবং তেজস্ক্রিয় জৈব পদার্থ দ্বারা গঠিত। খাদগুলোর মধ্যে উজ্জ্বল আলোক রশ্মির অনুপস্থিতি বোঝায় যে পাক এখনো পৃথককরণ হয় নি, অর্থাৎ বরফ এবং বরফ-ছাড়া পদার্থগুলো অভ্যন্তরে এখনোও একে অপরের সাথে লেগে আছে।
পাক-এর বোগল, বাটজ এবং লব নামে তিনটি খাদ রয়েছে, যেগুলি যথাক্রমে স্কটিশ, জার্মান এবং ব্রিটিশ লোককাহিনীর খারাপ আত্মাদের নামে নামকরণ করা হয়েছে। এই খাদ সম্পর্কে বিস্তারিত বর্তমানে অজানা।
এলোপেসিয়া এরিয়াটা

এলোপেসিয়া এরিয়াটা রোগটি স্থানীয় টাক সমস্যা হিসাবেও পরিচিত, যা হলো মূলত এক ধরনের স্বয়ংক্রিয়ভাবে মুক্তিযোগ্য রোগ। এই রোগে শরীরের একটি অংশে অথবা সকল এলাকা জুড়ে চুল পড়া সমস্যাটি ঘটে, বেশিরভাগ সময় মাথার খুলিতে নিজের ত্বক কোষ নিজেকেই চিনতে না পারার কারণে নিজের কলা ধ্বংস করে থাকে। এখানে এটি একটি আক্রমণকারী হিসাবে কাজ করে। মূলত প্রাথমিকভাবে, প্রায়শই এই সমস্যার কারণে মাথার ত্বকে ছোট ছোট টাকের উদ্ভব হয়। ১ থেকে ২ শতাংশ ক্ষেত্রে, সমগ্র মাথা জুড়ে এ সমস্য ছড়িয়ে পরতে পারে বা বহি:ত্বকের সমগ্র অংশে ছড়িয়ে পড়তে পারে।
এলোপেসিয়া এরিয়াটা টোটালিস এবং ইউনির্ভাসাল অনেকটা অপ্রতুল।
এই রোগের প্রাথমিক লক্ষন হিসাবে খুব ছোট একটি টাকের মতো স্থান পরীলক্ষিত হয়। এই ছোট স্থানসমূহ বিভিন্ন আকৃতির হতে পারে, তবে বেশির ভাগ ক্ষেত্রে এগুলি গোলাকার বা ডিম্বাকার হয়। এলোপেসিয়া এরিয়াটা প্রায় মাথা এবং দাড়ির স্থানে আক্রমণ করে, কিন্তু শরীরের যে স্থানে চুল জন্মে সেখানেই এটি হতে পারে। বিভিন্ন ধরনের ত্বক বিভিন্ন ধরনের চুল হারাতে পারে এবং পুনর্জন্মোও ঘটাতে পারে। এই রোগটি হয়তো হঠাৎ করে ঘটতে পারে আবার স্থায়িভাবে সংঘটিত হতে পারে। এটি বাচ্চাদের মধ্যে সাধারনত দেখা যায়। যে স্থানে রোগটি হয় হয়তো সেখানে ব্যাথা করতে পারে। খুব ছোট সময়কালের ভেতর চুল পড়ে যাওয়া পরীরক্ষিত হয়, এবং সাধারনত মাথার একপাশ থেকে এই চুল পড়া দেখা যায়।
এলোপ্যাসিয়া এরিয়াটা সংক্রামক রোগ নয়। এই রোগটি সাধারনত পরিবারের অন্য সদস্যদের ভেতর থাকলে পরবর্তিতে সন্তানসন্ততিদের ভেতর দেখা যায়, যা পারিবারিক ইতিহ্যর ফলে হয়। পরিবারের দুই বা ততোধিক সদ্যসদের নিয়ে গবেষণার ফলে এটি বের হয়ে এসেছে যে এই রোগটির সম্ভাবনা বৃদ্ধি পায় মূলত পরিবারের অন্য সদস্যরা এটি দ্বারা কখনো আক্রান্ত হয়ে থাকলে। গবেষণাটি এটি বের করতে সমর্থ হয়েছে যে এই রোগটি সাধারনত চার পুরুষ পর্যন্ত সঞ্চিত থাকে যাদের ভেতর এটি হতে পারে। এছাড়া, এই রোগটি সংগঠিত হতে পারে যাদের ভেতের স্বয়ংক্রিয় রোগ সমূহ সমৃদ্ধ আত্মিয় আছে।
যদি আক্রান্ত এলাকটি ক্ষুদ্র হয়, এটি যুক্তিসংগত হবে যে এটি রোগটির বেড়ে ওঠা লক্ষ করতে হবে, যেহেতু প্রায়শই রোগটি হঠাৎ করে বাড়ে এবং চুল আবার গজিয়েও উঠে সেখানে। আক্রান্ত স্থানে স্ট্যারয়েড জাতীয় ওয়েন্টমেন্ট ব্যবহার করা হয়। তবে তার কার্যকারীতা নিয়ে সন্দেহ আছে। মিনোজিডিল নামক ওষুধ ব্যবহার করা যায়।
মিসিসিপি হাইওয়ে ৬০৪

মিসিসিপি হাইওয়ে ৬০৪(এমএস ৬০৪) মিসিসিপি গালফ কোষ্টের একটি প্রধান মহাসড়ক যার দৈর্ঘ্য ।এর দক্ষিণ প্রান্ত ইউ এস রুট ৯০(ইউএস ৯০) এর সাথে সংযুক্ত। সড়কটি পিয়ারলিন্টোন এর মধ্য দিয়ে উত্তরে এমএস ৬০৭ এর দিকে চলে যায়। ইউ এস ৯০ সড়কটি ১৯৩৬ সালে নির্মাণ করা হয় এবং পরবর্তীতে ১৯৩৯ সালে আবার পুনঃনির্মাণ করার পর ১৯৫০ সালে এমএস ৬০৪ সড়কটির মূল ডিজাইন করা হয়।
দুটি আলাদা লাইনে করা এই মহাসড়কটি পশ্চিম হ্যাঙ্কক কাউন্টি অবস্থিত। সড়কটি দক্ষিণ পিয়ারলিন্টোনের ইউ এস ৯০ থেকে শুরু হয়ে উত্তরে যাত্রা করে। উত্তর-পশ্চিমে পিয়ারলিন্টোনের দিকে ঘুরে যাওয়ার আগে সড়কটি ছোট জঙ্গল অতিক্রম করে। এমএস ৬০৪ সড়কটি পিয়ারলিন্টোনের মধ্য দিয়ে গিয়ে উত্তরে লিভ স্ট্রিটের দিকে চলে যায়। কিছুদূর পরেই সড়কটি পিয়ারলিন্টোন ছেড়ে উত্তর-পূর্ব দিকে যায়।পরে মহাসড়কটি প্রায় ৩ মাইলের একটি গভীর বনের ভিতর দিয়ে অতিক্রম করে। এমএস ৬০৭ সড়কের আধা মাইল দক্ষিণে এমএস ৬০৪ সড়কটি আবার দক্ষিণ দিকে যাত্রা করা শুরু করে।এর একটু পরেই সড়কটি এমএস ৬০৭ এর টি-ছেদে গিয়ে শেষ হয়। ২০১৩ সালে মিসিসিপি ডিপার্টমেন্ট অব ট্রান্সপোর্টেশন (MDOT) গণনা করে জানায় যে প্রতিদিন প্রায় ১০০০ যানবাহন বিরচ ড্রাইভের উওর দিকে এবং ৮৪০ যানবাহন এমএস ৬০৭ সড়ক এর দক্ষিণ দিকে যাত্রা করে। এমএস ৬০৪ মহাসড়কটি ন্যাশনাল হাইওয়ে সিস্টেম (NHS) এর অন্তরভুক্ত নয়, যদিও একটি জাতির অর্থনীতি, গতিশীলতা এবং আত্মরক্ষার জন্য সবচেয়ে গুরুত্বপূর্ণ বলে মহাসড়কগুলোকে বিবেচনা করা হয়ে থাকে। এমএস ৬০৪ মহাসড়কটিকে মিসিসিপি কোড § 65-3-3 দিয়ে প্রকাশ করা হয়ে থাকে এমএস ৬০৪ মহাসড়কটিকে মিসিসিপি ডিপার্টমেন্ট অব ট্রান্সপোর্টেশন দ্বারা পরিচালনা করা হইয়ে থাকে। এই সড়কটি ওয়েস্টিনিয়া ভাইওয়ে এর একটি অংশ যেটা এমএস ৬০৭ সড়ক থেকে শুরু হয়ে, এমএস ৬০৪ সড়কের মধ্য দিয়ে যাত্রা করে এবং শেষে তা পিয়ারলিন্টোনের স্টেনিক স্পেস সেন্টারের বাফার জোনে গিয়ে শেষ হয়। 
১৯২৮ সাল পর্যন্ত ইউএস ৯০ সড়কটি সান্টা রোজার মধ্য দিয়ে সামনের দিকে যায় এবং লুসিয়ানা ক্রস করার আগেই ইউওএস ১১ সড়কের সাথে মিলিত হয়। ১৯৩৬ সালে ইউএস ৯০ সড়ক থেকে দক্ষিণ স্লিডেল পর্যন্ত একটি সড়ক স্থাপন করা হয় যেটা শহরের বাইপাস দিয়ে চলে যায়। তিন বছর পরে ইউএস ৯০ সড়কটিকে দক্ষিণের এই নতুন সড়কের সাথে পুনঃনির্মাণ করা হয়। ফলে এই সড়কের দক্ষিণ প্রান্ত ইউএস ৯০ সড়কের সাথে এবং উত্তর প্রান্ত একটি অনিবন্ধিত সড়কের সাথে সংযুক্ত হয় যেটা পরের এক বছরের মধ্যেই US 11-90 নামে পরিচিতি লাভ করে। ১৯৪৮ সালে সড়কটি এমএস ৪৩ সড়ক নামে পুনঃনিবন্ধিত হয়, ১৯৫০ সালে সড়কটি ইউএস ৯০ সড়কের বাইপাসের সাথে সংযুক্ত হয় যা পরবর্তীতে এমএস ৬০৪ মহাসড়ক হিসেবে অনুমোদিত হয়। যা পরবর্তীতে ১৯৬৭ সালে এমএস ৪৩ সড়কের পূর্ব দিকে নতুনভাবে তৈরি করা হয় এবং এর আগের সড়কটি এমএস ৬০৭ নামে নিবন্ধিত করা হয়।
দ্য উইচ’স টেলস

দ্য উইচ’স টেলস  ছিল টম চ্যাডবার্ন সম্পাদিত একটি পাল্প পত্রিকা যার নভেম্বর ও ডিসেম্বর ১৯৩৬ সালে দুটি সংখ্যা প্রকাশিত হয়েছিল। এটি একটি রেডিও প্রোগ্রাম এর সহপ্রকাশনা ছিল, যার নাম ছিল দ্য উইচ’স টেল, যা  মে ১৯৩১ সালে সম্প্রচার শুরু করেছিল। প্রতি সংখ্যার মুল কাহিনীটি ছাড়া, বাকি সব কাহিনী পিয়ারসন ম্যাগাজিনের আমেরিকান সংস্করণের পুনঃপ্রকাশ করত, অ্যালোঞ্জো ডীন কোল, যিনি রেডিও সিরিজটি লিখতেন, তিনিই মূল কাহিনীটি লিখতেন, এবং অন্যদের গল্পের প্লট দিতেন। পুনঃ প্রকাশিত গল্প গুলোর লেখকেরা হচ্ছেন জর্জ ডাল্টন, ওয়ারডন অ্যালান কার্টিস, উইলিয়াম হ্যামিলটন অসবর্ন, এবং জন সি. হেউড।
দ্য উইচ’স টেল ছিল একটি রেডিও প্রোগ্রাম যা আমেরিকান রেডিওতে ১৯৩১ সালের মে মাসে শুরু হয়। এটা ছিল একটি সাপ্তাহিক গল্পের সংকলন শো, এবং প্রথম হরর রেডিও প্রোগ্রাম, এবং এটা শীঘ্রই বেশ জনপ্রিয় হয়ে ওঠেছিল। ১৯৩৬ সালে, দ্য উইচ’স টেলস পত্রিকাটি এর একটি সহ প্রকাশনা হিসেবে আবির্ভূত হয়, সম্ভবত তারা "দ্য শ্যাডোর" দ্বারা অনুপ্রাণিত হয়ে ছিল,যা ছিল একটি পাল্প পত্রিকা এবং এটিও একই নামের একটি রেডিও প্রোগ্রামের সহ প্রকাশনা ছিল। দ্য উইচ’স টেলস এর প্রকাশক ছিলেন দ্য কারউড পাবলিশিং কোং, যা ছিল একটি ছোট এবং তুলনামূলকভাবে অনভিজ্ঞ প্রতিষ্ঠান। অ্যালোঞ্জো ডীন কোল ছিলেন পত্রিকাটির নামে মাত্র সম্পাদক, যিনি মূলত রেডিও সিরিজটি লিখতেন । কিন্তু সম্পাদনার কাজ মূলত করতেন টম চ্যাডবার্ন।  একই সাথে একটি পাল্প পত্রিকা এবং একটি রেডিও শো থাকা হচ্ছে একুশ শতকের প্রথমদিকের মিডিয়া ইন্ডাষ্ট্রির ধারার একটি উদাহরণ, যখন একই কন্টেন্টকে একধিক মিডিয়াতে একসাথে জুড়ে দেয়া হত, কিন্তু ষ্ট্রীট এন্ড স্মিথ এই কাজটিকে "দ্য শ্যাডোর" বেলায় সফল ভাবে করে দেখিয়ে ছিল, কারউড তাদের পত্রিকায় রেডিও শো টির অতি সামান্য প্রচারণা করত, সম্ভবত তাদের অনভিজ্ঞতার জন্য।  পরবর্তী মাসে তারা আরো একটি সংখ্যা প্রকাশ হয়েছিল; দুর্ভাগ্যজনক ভাবে সেই সময় প্রকাশকের নিকট প্রথম সংখ্যার বিক্রির তথ্য হাতে এসেছিল, পত্রিকাটি কম বিক্রয় হবার আরেকটি কারণ থাকতে পারে, সেটি সম্ভবত দুর্বল অর্থায়ন ও পরিবেশনা। 
প্রথম সংখ্যার তারিখ ছিল নভেম্বর ১৯৩৬, মুল কাহিনী ছিল কোল এর পাগল বৈজ্ঞানিককে নিয়ে লেখা "দ্য ম্যাড ম্যান"। দ্বিতীয় সংখ্যাতে কোল এর আরেকটি লেখা ছিল "মিসেস হকার'স উইল" শিরোনামে। মূলত কোল রেডিও শোর জন্য একটি পর্ব লিখেছিলেন, যা ছিল পত্রিকার জন্য লেখা লরেন্স ডি স্মিথ এর পাণ্ডুলিপির রূপান্তর। উভয় সংখ্যার,বাকি সব কাহিনী ছিল "পিয়ারসন ম্যাগাজিনে"র আমেরিকান সংস্করণের পুনঃপ্রকাশ। এর মধ্যে ওয়ারডন অ্যালান কার্টিস এর "দ্য মনস্টার অব লেক লামিট্রি", ১৮৯৯ সালে; উইলিয়াম হ্যামিলটন অসবর্ন এর "দ্য ফাউন্টেন অব ইয়থ", এবং জন সি. হেউড এর "ফ্যান্টম অব দ্য লিঙ্কস" দুটিই ১৯০৬ সালে, এবং জর্জ ডাল্টন এর "দ্য ডেথ ট্র্যাপ", ১৯০৮ সালে প্রথম প্রকাশিত হয়েছিল। রিপ্রিন্ট গল্পগুলো ছিল ভাল মানের, মাইক অ্যাসলের মতে, এগুলোতে প্রায়ই বিজ্ঞান কল্প কাহিনীর থিম থাকত : কার্টিসের গল্পে ছিল মানুষের মস্তিষ্ক প্রাগৈতিহাসিক দানবের শরীরে প্রতিস্থাপনের কাহিনী। বিষয়বস্তু অপেক্ষাকৃত উচ্চ মানের হওয়া সত্ত্বেও, গল্পগুলোতে অ্যাকশনের কমতি থাকার কারণে সেই সময়ের সাধারণ পাল্প পত্রিকা পাঠকদের সন্তুষ্ট করার জন্য যথেষ্ট ছিল না.
ম্যাগাজিনটির দুটি সংখ্যার প্রকাশের তারিখ ছিল নভেম্বর ও ডিসেম্বর ১৯৩৬, এবং দুটি সংখ্যার একটি পৃথক ভলিউম ও বের হয়েছিল। প্রকাশক ছিলেন নিউ ইয়র্কের দ্য কারউড পাবলিশিং কোং, সম্পাদক ছিলেন টম চ্যাডবার্ন. ম্যাগাজিনটি ছিল বেডশিট ফরম্যাটের, এতে ছিল ৪৮ পৃষ্ঠা, প্রতিটির মূল্য ছিল ১৫ সেন্ট।
রোয়ান বিশ্ববিদ্যালয়

রোয়ান বিশ্ববিদ্যালয় হল মার্কিন যুক্তরাষ্ট্রের নিউ জার্সির গ্লাসবোরোতে অবস্থিত একটি সরকারি বিশ্ববিদ্যালয়। ক্যামডেন, নিউ জার্সিতে এই বিশ্ববিদ্যালয়ের একটি ক্যাম্পাস রয়েছে। বিশ্ববিদ্যালয়টি ১৯২৩ সালে শহরের দান করা ২৫ একর জমিতে গ্লাসবোরো নরমাল স্কুল নামে যাত্রা শুরু করে। পরে ১৯৩০ সালের দিকে বিদ্যালয়টির নাম দেওয়া হয় গ্লাসবোরোর নিউ জার্সি স্টেট টীচারস কলেজ। ১৯৫৮ সালে এই বিশ্ববিদ্যালয়ের নাম দেওয়া হয় গ্লাসবোরো স্টেট কলেজ। ১৯৯২ সালে হেনরি রোয়ান এবং তার স্ত্রী বেটি বিদ্যালয়ে $১০০ মিলিয়ন ডলার দান করলে এর নাম রাখা হয় রয়ান কলেজ অব নিউ জার্সি। সেই সময় এটি ছিল পাবলিক কলেজের জন্য বড় উপহার। ১৯৯৭ সালের ২১ মার্চ উচ্চ শিক্ষার অনুমোদন পাওয়ার পর থেকে এই বিশ্ববিদ্যালয়ের নাম রাখা হয় রোয়ান বিশ্ববিদ্যালয়
জোমেল ওয়ারিকান

জোমেল আন্দ্রেল ওয়ারিকান (জন্ম: ২০ মে, ১৯৯২) সেন্ট ভিনসেন্টে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ বামহাতি স্লো অর্থোডক্স বোলার হিসেবে ভূমিকা রাখছেন। পাশাপাশি ডানহাতে নিচের সারিতে ব্যাটসম্যানের দায়িত্ব পালন করছেন জোমেল ওয়ারিকান।
সেন্ট ভিনসেন্টে জন্মগ্রহণ করলেও পরবর্তীকালে তিনি বার্বাডোসে স্থানান্তরিত হন। সেখানে তিনি কম্বারমেয়ার স্কুলে ভর্তি হন ও এম্পায়ার ক্রিকেট ক্লাবে যোগ দেন। ২০০৯ সালে জেসন হোল্ডারের সাথে বার্বাডোসের উদীয়মান তরুণ ক্রিকেটার হিসেবে তিনি লর্ড গ্যাভরন পুরস্কার লাভ করেন। এরপর ২০১০ সালে আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজের প্রতিনিধিত্ব করেন। ২০১১ সালে লিভারপুল ও ডিস্ট্রিক্ট ক্রিকেট প্রতিযোগিতায় দ্বিতীয়বারের মতো গ্যাভরন পুরস্কার বিজয়ী হিসেবে পুরো মৌসুম সেফটন পার্কের পক্ষে খেলেন। ঐ প্রতিযোগিতায় তিনি ৫১ উইকেট ও ৩৭৩ রান সংগ্রাহক ছিলেন। ক্যারিবিয় দ্বীপপুঞ্জে ফিরে মার্চ, ২০১২ সালে বার্বাডোসের পক্ষে প্রথম-শ্রেণীর ক্রিকেটে অংশ নেন। ২০১৪ মৌসুমের পূর্বে দলে তিনি নিয়মিত সদস্য ছিলেন না। বিসিএ এলিট ক্রিকেট লীগে সর্বোচ্চ উইকট সংগ্রহকারী হন ও ধীরগতির বোলার হিসেবে তিন দিনের চ্যাম্পিয়নশীপে রেকর্ড গড়েন ও এম্পায়ার দলকে শিরোপা জয়ে সহায়তা করেন। এ ধারাবাহিকতা রক্ষা করে আঞ্চলিক চার দিনের প্রতিযোগিতায় দুইবার আট উইকেটসহ ৪৯ উইকেট পান।
সেপ্টেম্বর, ২০১৫ সালে শ্রীলঙ্কা সফরের জন্য ওয়েস্ট ইন্ডিজের টেস্ট দলের সদস্য মনোনীত হন তিনি। ২২ অক্টোবর, ২০১৫ তারিখে শ্রীলঙ্কার বিপক্ষে তার টেস্ট অভিষেক ঘটে। প্রথমদিনেই তিনি ৬৭ রানে ৪ উইকেট দখল করেন।
ডেলাওয়্যার রুট ৪৪

ডেলাওয়্যার রুট ৪৪ (ডিই ৪৪) হল যুক্তরাষ্ট্রের ডেলাওয়্যার অঙ্গরাজ্যের কেন্ট কাউন্টিতে অবস্থিত একটি অঙ্গরাজ্য মহাসড়ক। এটি ইভারেটস কর্ণারে দক্ষিণ-পশ্চিমে ডিই ৩০০ এর সাথে পিয়ারসন্স কর্ণারের ডিই ৮ কে সংযুক্ত করেছে। রাস্তাটি পশ্চিম কেন্ট কাউন্টির পল্লী এলাকা ও পাশাপাশি হার্থলি শহরকে অতিক্রম করেছে। হার্থলিতে এটি ডিই ১১ কে ছেদ করেছে। অঙ্গরাজ্য মহাসড়ক হিসাবে রাস্তাটির হার্থলির পূর্বের অংশ ১৯২৪ সালে এবং পশ্চিমের অংশ ১৯৩২ সালে নির্মিত হয়েছে। ডিই ৪৪ নামটি নামকরণ করা হয় ১৯৩৬ সালে।
ডেলাওয়্যার রুট ৪৪ ইভারেটস কর্ণারের ইভারেটস কর্ণার রোডের উপর ডিই ৩০০ থেকে শুরু হয়েছে। এরপর রাস্তাটি কিছু মিশ্র বনভূমি ও কৃষিজমির মধ্য দিয়ে অতিক্রম করে হার্থলি শহরে উপনীত হয়। সেখানে রাস্তাটি হার্থলি রোড নামে নগরীর প্রধান রাস্তা হিসাবে এগিয়ে গিয়েছে। হার্থলিতে কিছু বাড়ি-ঘর অতিক্রম করে ডিই ১১ সাথে সংযোগস্থাপন করেছে। এরপর হার্থলি রোড হার্থলির পূর্বদিকে বেড়িয়ে কয়েকটি গ্রামীণ এলাকা অতিক্রম করে। রাস্তাটি অব্যাহতভাবে এগিয়ে গিয়ে এর পূর্ব টার্মিনাস পিয়ারসন্স কর্ণারে ডিই ৮ সাথে সংযোগস্থাপন করে শেষ হয়।
ডিই ৪৪ এর পূর্ব টার্মিনাস যা ডিই ৮ এর সাথে যুক্ত তার যানবাহন চলাচলের বার্ষিক মান গড়ে প্রতিদিন সর্বোচ্চ ৪,৪৭৮ ভেহিক্যাল এবং হার্থলিও উত্তর-পশ্চিমে ফোর্ড কর্ণার রোড চৌরাস্তায় এই মান সর্বোনিম্ন ১,৫৫২ ভেহিক্যাল। ডিই ৪৪ সম্পূর্ণ রাস্তাটি জাতীয় মহাসড়ক ব্যবস্থার অংশ হিসাবে পরিচালিত হয়।
১৯২০ সালের দিকে ডিই ৪৪ একটি অনুন্নত কাউন্টি সড়ক হিসাবে বিদ্যমান ছিল। রাস্তাটির হার্থলির পূর্বের অংশটি ১৯২৪ স্টেট হাইওয়ে-এ উন্নীত করা হয়। ১৯৩২ সালে রাস্তাটির অপর অংশ যা হার্থলির পশ্চিমে অবস্থিত, স্টেট হাইওয়ে হিসাবে উন্নয়ন করা হয়। ১৯৩৬ সালে ডিই ৪৪ নামকরণ করা হয়, যা বর্তমান বিন্যাসেও অনুসরণ করা হয়। এরপর রাস্তাটির আর উল্লেখযোগ্য কোন পরিবর্তন লক্ষ্য করা যায়নি।
পেসমেকার

পেসমেকার হলো এমন এক ধরনের ডিভাইস যেটি অনিয়ন্ত্রিত হৃৎস্পন্দন নিয়ন্ত্রণ করে। হৃৎপিন্ডের ডান অ্যাট্রিয়াম প্রাচীরে উপর দিকে অবস্থিত বিশেষায়িত কার্ডিয়াক পেশিগুচ্ছে গঠিত ও স্বয়ংক্রিয় স্নায়ুতন্ত্রে নিয়ন্ত্রিত একটি ছোট অংশ যা বৈদ্যুতিক তরঙ্গ প্রবাহ ছড়িয়ে দিয়ে হৃৎস্পন্দন সৃষ্টি করে এবং স্পন্দনের ছন্দময়তা বজায় রাখে তাকে পেসমেকার বলে। আবার মানুষের হৃৎপিন্ডে সাইনো-অ্যাট্রিয়াল নোড হচ্ছে পেসমেকার। এটি অকেজো বা অসুস্থ হলে হৃৎস্পন্দন সৃষ্টি ও নিয়ন্ত্রণের জন্য যে কম্পিউটারাইজড বৈদ্যুতিক যন্ত্র দেহে স্থাপন করা হয় তাকেও পেসমেকার বলে। অর্থাৎ পেসমেকার দু ধরনের। একটি হচ্ছে হৃৎপিন্ডের অবিচ্ছেদ্য অংশরুপী সাইনো অ্যাট্রিয়াল নোড, যা প্রাকৃতিক পেসমেকার নামে পরিচিত। অন্যটি হচ্ছে যান্ত্রিক পেসমেকার, এটি অসুস্থ প্রাকৃতিক পেসমেকারকে নজরদারির মধ্যে রাখে।
১৯৫৮ সালে হৃৎস্পন্দনের শব্দ শোনার জন্য কম্পনযন্ত্র বানাতে গিয়ে পেসমেকার আবিষ্কার করে বসেন যুক্তরাষ্ট্রের উইলসন গ্রেটব্যাচ। তবে ১৯৬০ সালে প্রথম মানুষের শরীরে পেসমেকার স্থাপন করা হয়। ওই রোগী বেঁচেছিলেন ১৮ মাস। 
অসুস্থ ও দূর্বল হৃৎপিন্ডে বিদ্যুৎ তরঙ্গ সৃষ্টি করে স্বাভাবিক স্পন্দন হার ফিরিয়ে আনার ও নিয়ন্ত্রণের উদ্দেশ্যে বুকে বা উদরের চামড়ার নিচে স্থাপিত ছোট একটি যন্ত্র হলো পেসমেকার। হৃৎপিন্ডের সুস্থতা পরিমাপের প্রাথমিক ধাপ হলো হৃৎস্পন্দনের পরীক্ষা-নিরীক্ষা। মানুষের স্বাভাবিক হৃৎস্পন্দন মিনিটে ৬০-৯০ বার। হৃৎস্পন্দন স্বাভাবিক এর চেয়ে ধীর লয় বা দ্রুত গতিসম্পন্ন কিংবা অনিয়ত হলে অর্থাৎ অস্বাভাবিক স্পন্দন হলে তাকে অ্যারিথমিয়া বলে। পেসমেকার ব্যবহার করে সব ধরনের অ্যারিথমিয়ার হাত থেকে রক্ষা পাওয়া যায়, বাকি জীবন সক্রিয় থাকা যায়।
একটি লিথিয়াম ব্যাটারি, কম্পিউটারাইজড জেনারেটর ও শীর্ষে সেন্সরযুক্ত কতগুলো তার নিয়ে একটি পেসমেকার গঠিত হয়। সেন্সরগুলোকে ইলেক্ট্রোড বলে। ব্যাটারি জেনারেটরকে শক্তি সরবরাহ করে। এ দুটি জিনিস একটি পাতলা ধাতব বাক্সে আবৃত থাকে। তারগুলোর সাহায্যে জেনারেটরকে হৃৎপিন্ডের সঙ্গে যুক্ত করা হয়। ইলেক্ট্রোডগুলো হৃৎপিন্ডের বৈদ্যুতিক কর্মকাণ্ড শনাক্ত করে তারের মাধ্যমে জেনারেটরে প্রেরণ করে।
পেসমেকারে অপরিবাহী আবরণযুক্ত ১-৩ টি তার থাকে। পেসমেকারের তারকে লিড বলে। হৃৎপিন্ডের বিভিন্ন প্রকোষ্ঠে তার প্রবেশের ধরন অনুযায়ী পেসমেকার ৩ রকম।
পেসমেকার সার্জারি করে বুকের ভেতরে বসিয়ে দিতে হয়। সার্জারি করতে এক ঘণ্টার বেশি সময় লাগে না। ২-১ দিনের মধ্যেই রোগী বাড়ি ফিরে যেতে পারে এবং ২ সপ্তাহ মধ্যেই মোটামুটি ভাবে তার স্বাভাবিক কাজকর্ম শুরু করতে পারে। তবে বেশি পরিশ্রম শুরু করার আগে বেশ কয়েক সপ্তাহ বিশ্রাম নেওয়া প্রয়োজন। পেসমেকারের ব্যাটারি ৫ থেকে ১৫ বছর পর্যন্ত কাজ করে। তারপর সেটিকে বদলাতে হয়। অনেক সময়ে জরুরী প্রয়োজনে অস্থায়ী পেসমেকারও বসানো হয়। সেক্ষেত্রে পেসমেকার শরীরের বাইরে থাকে এবং সংলগ্ন তারটি কোনো শিরার মধ্যে দিয়ে হৃদ্পিণ্ডে নিয়ে যাওয়া হয়।
জেনারেটরের কম্পিউটার চিপ এবং হৃৎপিন্ডে যুক্ত সেন্সরবাহী তার ব্যক্তির চলন, রক্তের তাপমাত্রা, শ্বসন ও বিভিন্ন শারীরিক কর্মকাণ্ড মনিটর করে। প্রয়োজনে কর্মকাণ্ডের ধারা অনুযায়ী হৃৎপিন্ডকে তাল মিলিয়ে চলতে সাহায্য করে। এসব তথ্য কাজে লাগিয়ে পেসমেকার ঠিক করে দেয় কোন ধরনের বিদ্যুৎ তরঙ্গ লাগবে এবং কখন লাগবে। এসব উপাত্ত পেসমেকারে রক্ষিত থাকে যা দেখে চিকিৎসকেরা পেসমেকারে প্রয়োজনীয় পরিবর্তন আনতে পারেন।
এইচডি ২৮১৮৫ বি

এইচডি ২৮১৮৫ বি হলো একটি বহির্গ্রহ যা এরিডেনাস তারামণ্ডলে অবস্থিত পৃথিবী থেকে ১৩৮ আলোক বর্ষ দূরে অবস্থিত। ২০০১ সালে সূর্যের মতো একটি তারকা- এইচডি ২৮১৮৫ কে প্রদক্ষিণ করার সময় 'কোরালাই জরিপ' বহির্গ্রহ পর্যবেক্ষণের সময় গ্রহটি দেখতে পায় এবং 'মেগেলান প্লানেট সার্চ সেন্টার' দ্বারা গ্রহটির অস্তিত্ব নিশ্চিত হয় ২০০৮ সালে। এইচডি ২৮১৮৫ বি গ্রহটি এর সূর্যকে বৃত্তাকার পথে, বাসযোগ্য কিনারায় প্রদক্ষিণ করে।      
এইচডি ২৮১৮৫ বি-এর সূর্যের মধ্যাকর্ষণ থেকে সৃষ্ট রেডিয়েল বেগ-এর ক্ষুদ্র পর্যায়ক্রমিক পরিবর্তন দ্বারা গ্রহটি শনাক্ত করা হয়। এটি তারকাটির বর্ণালী'র ডপলার ক্রিয়া মাপনের মাধ্যমে শনাক্ত করা হয়। ২০০১ সালে ঘোষণা করা হয়েছে এইচডি ২৮১৮৫ বৃহস্পতি গ্রহ থেকে কমপক্ষে ৫.৭২ গুণ ভরবিশিষ্ট এবং এটি ৩৮৩ দিনে এর দৃশ্যমান লাইনে কম্পন প্রদর্শন করেছে।
এইচডি ২৮১৮৫ বি এর সূর্যকে ১.০৪ বছরে একবার প্রদক্ষিণ করে। অন্যান্য চেনা দীর্ঘ-সময়ের (সূর্যকে প্রদক্ষিণ করতে অনেক সময় নেয়) গ্রহ থেকে আপেক্ষিকভাবে এইচডি ২৮১৮৫ বি এর কেন্দ্র থেকে দূরত্ব কম। গ্রহটিকে আমাদের সৌরজগৎ'র মঙ্গল (গ্রহ)'র সাথে তুলনা করা হয়। গ্রহটির কক্ষপথ পুরোপুরি এর তারকার বাসযোগ্য স্থানে অবস্থান করছে। 
রেডিয়াল বেগ দোলনের বিস্তার দ্বারা বোঝা যায় গ্রহটির ভর ন্যূনতম আমাদের সৌরজগৎের গ্রহ বৃহস্পতি গ্রহের ৫.৭ গুণ বেশি। যাই হোক, আমাদের লাইন-অফ-সাইট প্রসারণ থেকে কক্ষপথ-নতি'র রেডিয়েল বেগ দিয়ে কেবলমাত্র গ্রহের ন্যূনতম ভর মাপা সম্ভব হলেও, গ্রহের প্রকৃত ভর খুব সম্ভবত এর চেয়ে অনেক বেশি।  
গ্রহের উচ্চ ভরের কারণে হতে পারে গ্রহটি একটি গ্যাসীয় দৈত্য এবং এর কোনো কঠিন পৃষ্ঠ নেই। গ্রহটির পরোক্ষ পর্যবেক্ষণের সময়ের পর থেকে এর বৈশিষ্ট্য যেমনঃ ব্যসার্ধ, বর্ণনা এবং তাপমাত্রা সম্পর্কে এখনো জানা যায়নি।   
এইচডি ২৮১৮৫ বি-এর কক্ষপথ নিজ নক্ষত্রের বাসযোগ্য স্থানে থাকার কারণে ধারণা করা হয় 'এইচডি ২৮১৮৫' জগতে প্রাণের অস্তিত্ব থাকা সম্ভব। যদিও এখনো জানা যায়নি গ্যাসীয় দানব গ্রহগুলোতে প্রাণের অস্তিত্ব থাকা সম্ভব কিনা, টাইডাল মিথষ্ক্রিয়ার সিম্যুলেশন অনুযায়ী এইচডি ২৮১৮৫ বি খুব সম্ভবত বিলিয়ন বছর ধরে নিজের উপগ্রহগুলোকে আশ্রয় দিয়েছে। এইচডি ২৮১৮৫ বি-এর যদি এরকম কোনো উপগ্রহ থেকে থাকে তবে সেগুলোতে বাসযোগ্য পরিবেশের অস্তিত্ব থাকা সম্ভব, যদিও এই স্থানে উপগ্রহের অস্তিত্ব অনিশ্চিত। তবে, একটি ছোট গ্রহ গ্যাসীয় দানবের ট্রোজান পয়েন্ট এ অনেক সময় ধরে থাকতে পারে।
এন৫০৬ (বাংলাদেশ)

এন৫০৬ (জাতীয় মহাসড়ক) হল বাংলাদেশের রংপুর বিভাগে অবস্থিত একটি জাতীয় মহাসড়ক, যা কুড়িগ্রাম জেলা শহরকে রংপুর বিভাগীয় শহরের সাথে সংযুক্ত করেছে। রাস্তাটি পশ্চিম প্রান্ত রংপুরের নিকটে এন৫১৭ এ এবং পূর্ব প্রান্ত কুড়িগ্রাম শহরের প্রাণকেন্দ্রে অবস্থিত। এটি একটি দুই লেন বিশিষ্ট রাস্তা।
এন৫০৬ রংপুর শহরের দক্ষিণে বেগম রোকেয়া বিশ্ববিদ্যালয়, রংপুরের সামনে, যেখানে এন৫১৭ উত্তর দিয়ে বাক নিয়েছে ঠিক সেই স্থানের একটি সংযোগস্থল থেকে শুরু হয়েছে। এরপর উত্তর-পূর্বমুখী হয়ে এগিয়ে কিছু বাড়ি-ঘর অতিক্রম করে সাতমাথা নামক স্থানে জেড৫০১০ কে ছেদ করেছে। রাস্তাটি পূর্বদিকে বাক নিয়ে কৃষি জমির মধ্যদিয়ে কাউনিয়া উপজেলা শহরে উপনীত হয়েছে।
সম্পূর্ণ রাস্তাটি রংপুর জেলা লালমনিরহাট জেলা ও কুড়িগ্রাম জেলাতে অবস্থিত।
লীন

নোর্স পুরান মতে, লীন (প্রাচীন নর্স ভাষা "protectress") দেবী ফ্রিগের সাথে সংযুক্ত একজন দেবী। লীন আবির্ভূত হন "এডা কাব্য"  নামক এক কবিতার মাধ্যমে যা ১৩ শতকের দিকে প্রাপ্ত হয়েছিল পূর্বের সব ঐতিহ্যবাহী  প্রোস এডা থেকে যা ১৩ শতকে স্নোরি স্টারলুসন দ্বারা লিখিত এবং কেনিংস যা স্কালদিক কবিতায় প্রাপ্ত, এদের সূত্র ধরে। ধারণা করা হয় যে লীন, দেবী ফ্রিগেরই অপর নাম।
এডা কাব্যের ভোলোস্পা (Völuspá) কাব্যে লীনের উল্লেখ করা হয় দেবতা ওডিনের মৃত্যুর ভবিষ্যতবাণীকে কেন্দ্র করে যখন র‍্যাগনাকে যুদ্ধের শুরু হয়।
এডা কাব্য বইয়ের ৩৫ নম্বর অধ্যায় গিলিফাজিনিং-এ লীনের উল্লেখ করা হয় ১৬ জন দেবীর মাঝে ১২শ দেবী হিসেবে। হাই গাংলেরিকে বলেন, (যাকে পূর্বে রাজা গিলফি হিসেবে বলা হয়েছে যিনি আসলে ছদ্মবেশে আছেন) লীনকে কিছু মানুষের সুরক্ষার দায়িত্ব দেওয়া হয়েছে যাদের ফ্রিগ বিপদ হতে বাঁচাতে চান। হাই আরও বলেন যে, "এর মাধ্যমে কেউ পালালে সে আশ্রয় (লেইনার)  পাবে। " অধ্যায় ৫১-এ, পূর্বে উল্লেখিত ভ্লুপ্সা স্টাঞ্জাটি বর্ণিত হয়েছে।  বইটির অধ্যায় ৭৫ স্কালদাস্কাপারমাল-এ লীন ২৭ জন এসেঞ্জারের নামের সাথে উল্লেখিত হয়েছেন।
স্কালদিক কবিতায়, লীনের নাম প্রায়ই উল্লেখিত হয়েছে বিশেষ করে মেয়েদের জন্য রচিত কেনিংসে। যেমন- লীন রিংগা (রিঙের লীন), লীন গুভেজার এবং আরম লীন। নামটি প্রায়ই ব্যবহৃত হচ্ছে ১০ শতকের কবি করমার ওগ্মুন্ডারসন কর্তৃক এবং এখনো স্কালদিক কবিতায় এর উল্লেখ পাওয়া যায় বিভিন্ন কবির দ্ব্বারা। 
Hávarðar saga Ísfirðings - এর একটি চরনে ফলেন অব লীন বুলিটি আওড়ানো হয়েছে। কিছু সম্পাদক এটি সংশোধনও করেছেন।  যেখানে অন্যরা একে গ্রহণ করেছেন। 
এন্ডি অরচার্ড বলেছেন, ভ্লুপ্সাতে লীনের আবির্ভাব ঘটেছে শুধু ফ্রিগের অপর নাম হিসেবে। তিনি আরও বলেন স্কালদিক কবিতা এবং কেনিং এ এই নামের একাধিকবার উল্লেখ এই নামের ব্যাপারে সন্দেহকে আরও ঘনীভূত করেছে।  রুদলফ সিমেক লীনের নামের ব্যাপারে একই মত প্রকাশ করেছেন এবং তিনি বলেছেন যে স্নোরি লীনকে একজন আলাদা দেবী ভেবে ভুল ধারণা করেছেন।
যদিও একই ক্ষেত্রে সিমেক বলেছেন যে সাগা, লীন, সন, সত্রা, ভার এবং ভর পুরানে কথিত হয়েছেন রক্ষাকর্ত্রী দেবী হিসেবে যারা নিজ নিজ ভিন্ন ক্ষেত্রের জন্য দায়ী। জন লিনডোর ধারণা লীনই ফ্রিগ; যার অর্থ হল লীনের "দ্বিতীয় দুঃখ" ভ্লুপ্সাতে আসলে ওডিনের মৃত্যু, যা বাদ্রের প্রথম মৃত্যু।
অন্টারিও মহাসড়ক ৫১

কিংস হাইওয়ে ৫১, (সাধারণত হাইওয়ে ৫১-কে বুঝায়) হল অন্টারিওর কানাডিয়ান প্রদেশে একটি প্রাদেশিক রক্ষণাবেক্ষণকৃত হাইওয়ে যা ইটোনভিলের রোন্দেও প্রাদেশিক পার্কের পাশে হাইওয়ে ৩ সাথে সংযুক্ত হয়েছে। আগের একটি বিবরণে অরেঞ্জভিলের দক্ষিণে বিদ্যমান হাইওয়ে ২৪-কে হাইওয়ে ১০ সাথে সংযুক্ত করে। এই পুনরাবৃত্তি ১৯৩৮ সালে অধিকৃত হয়েছিল কিন্তু পরে ১৯৬১ সালে একে হাইওয়ে ২৪ এ নতুন সংখ্যা দেত্তয়া হয়। সাম্প্রতিক ১৯৭০ সালে রাস্তা নম্বর গৃহীত হয়েছিল, কিন্তু তারপর ১৯৯৭ সালে বন্ধ হয়ে যায়, এবং এখন চ্যাথাম-কেন্ট শহরে স্থানান্তরিত হয়।
রোন্দেও প্রাদেশিক পার্ক থেকে মহাসড়ক ৩ এর সাথে সংযুক্ত করতে মহাসড়ক ৫১ ব্যবহার করা হয়েছে। এর দক্ষিণ প্রান্তের প্রাদেশিক পার্ক থেকে মহাসড়কে অণুপ্রবেশ গেটস শুরু হয়ে বিনোদনমূলক কুটির ঘর বিশিষ্ট্য একটি ছোটো গ্রামের মাধ্যমে উত্তর-পূর্ব দিকে অগ্রসর হয়। মহাসড়কটি পার্ক থেকে প্রস্থান করে এবং উত্তর দিকে চলে যায়, যেটি এখন চ্যাথাম-কেন্ট রোড ১৫। এখান থেকে মহাসড়কটি নিউ স্কটল্যান্ডের কমিউনিটি মধ্য দিয়ে মহাসড়ক ৩ এর দিকে সরাসরি উত্তরে চলে যায়। মহাসড়কের দুই পাশে লাইন ধরে গাছগুলো দাড়িয়ে আছে এবং গাছগুলোর পিছনে রয়েছে কৃষিজমি।
১৯৬১ সালে হাইওয়ে ৫১ এবং অরেঞ্জভিলের মাঝের অংশে অবস্থিত হাইওয়ে ২৪ এর ছেদকে হাইওয়ে ১৩৬ হিসাবে পুনরায় সংখ্যায়িত করা হয়; হাইওয়ে ৫১কে পুনরায় হাইওয়ে ২৪ হিসাবে সংখ্যায়িত করা হয়। পরের এক সময়ে উত্তর হাইওয়ে ১০ থেকে অরেঞ্জভিলের সাথে স্বাক্ষরিত হয়। ৯ই এপ্রিল, ১৯৭০ সালে ইটোনভিল থেকে রোন্দেও প্রাদেশিক পার্ক পর্যন্ত রাস্তাটি হাইওয়ে ৫১ হিসাবে মনোনীত হয়। এটি কেন্ট কাউন্টিতে (এখন চ্যাথাম-কেন্ট শহর) স্থানান্তর হওয়ার আগে পর্যন্ত রাস্তার এই পুনরাবৃত্তি ১লা এপ্রিল, ১৯৯৭ সাল পর্যন্ত অপরিবর্তিত ছিল। পরবর্তীকালে এটি চ্যাথাম-কেন্ট রোড ১৫ হিসাবে মনোনীত হয়।
অন্টারিও পরিবহন মন্ত্রণালয় দ্বারা উল্লিখিত নিম্নলিখিত টেবিলে হাইওয়ে ৫১ পথে প্রধান সংযোগস্থল তালিকাবদ্ধ করা হয়েছে।
নিজাম (চলচ্চিত্র)

নিজাম (, English: "Truth"; Bengali: "সত্য") ২০০৩ সালের ১টি তেলুগু, ক্রাইম ফিল্ম যার প্রযোজক এবং পরিচালক তেজা। প্রধান চরিত্রের অভিনয়ে মহেশ বাবু and রক্ষিতা। প্রধান ভিলেন হিসেবে গোপিচান্দ এবং সঙ্গীত পরিচালক আর. পি. পাত্নাইক. চলচ্চিত্রটি বক্স অফিসে 'অ্যাভারেজ' হয়েছিল। নান্দী এওয়ার্ডে মহেশ বাবু সেরা অভিনেতা এবং রামেশ্বরী সেরা পার্শ্ব অভিনেত্রীর এওয়ার্ড জয় করেছিলেন।
ভেঙ্কটেশ্বরলু (রাঙ্গানাথ)একজন অগ্নিনির্বাপক অফিসার। স্ত্রী ও তার যুবক ছেলে সীতারাম (মহেশ বাবু) কে নিয়ে ভালভাবে তার দিন কাটাচ্ছে। পাশের বাসার মীরা (রক্ষিতা) খুব ভালবাসে সীতারামকে। কিন্তু মীরাকে সে ভয় পেত। কারণ সীতারাম সহজ-সরল টাইপের ছেলে। সে তার পড়ালেখা নিয়ে অনেক ব্যস্ত।
অন্যদিকে সিড্ডা রেড্ডি (জায়া প্রকাশ) ঐ এলাকার মাফিয়া ডন। সে ঐ শহরে বিভিন্ন অপকর্ম ঘটিয়ে থাকে তার ভাড়াকৃত লোকদের দ্বারা। তার বিশ্বস্ত লোক দেভুদু (গোপিচান্দ) এর দ্বারাই সে এসব কাজ সহজে করে থাকে। কিন্তু একদিন এই রেড্ডি ডন যখন দেভুদু এর প্রেমিকা মাল্লি (রাশি) এর সাথে খারাপ সম্পর্ক করে, তখন দেভুদু তার বস রেড্ডি কে খুন করে সেই এলাকার নতুন ডন হয়ে যায়।
একদিন এক ঘটনাচক্রে দেভুদু এর সাথে বিরোধ বাধে সীতারাম এর বাবা ভেঙ্কটেশ্বরলু এর। দেভুদু খুন করে ভেঙ্কটেশ্বরলু কে। কিন্তু বিভিন্ন কারণ দেখিয়ে ভেঙ্কটেশ্বরলু এর লাশ দেখতে দেয়া হয় না তার স্ত্রী ও ছেলে সীতারামকে।
এখন কি করবে কলেজ পড়ুয়া শান্ত স্বভাবের সীতারাম?????
এই চলচ্চিত্রের সংগীত পরিচালনা করেছেন আর. পি. পাত্নাইক. গান লিখেছেন কুলা শেখর.
টেরা অস্ট্রালিস

টেরা অস্ট্রালিস (ল্যাটিন: Terra Australis; "তেরা অস্ত্রালিস"; দক্ষিণের ভূমি) একটি কাল্পনিক মহাদেশ যা পঞ্চদশ থেকে অস্টাদশ শতাব্দী পর্য্যন্ত বিভিন্ন বিশ্ব মানচিত্রে অঙ্কিত হতে থাকে। যদিও মানচিত্রে এই মহাদেশকে দেখানো হতে থাকে, কিন্তু এই মহাদেশের অস্তিত্বের পেছনে কোন বাস্তব প্রমাণ ছিল না। উত্তর গোলার্ধের ভূমিসমষ্টির সঙ্গে সামঞ্জস্য রেখে যে দক্ষিণ গোলার্ধেও যে সমপরিমাণ ভূমি থাকতে পারে, এই তত্ত্বে বিশ্বাস করে এই মহাদেশের কল্পনা করা হয়। পঞ্চম শতাব্দীতে ম্যাক্রোবিয়াস তার মানচিত্রে অস্ট্রালিস নামক এই ধরনের সামঞ্জস্য রক্ষাকারী ভূমির কল্পনা করে মানচিত্র তৈরি করেন।
ঊনবিংশ শতাব্দির প্রথম ভাগে ব্রিটিশ অভিযাত্রী ম্যাথিউ ফ্লিন্ডার্স টেরা অস্ট্রালিসের নামে অস্ট্রেলিয়ার নাম জনপ্রিয় করেন। তার মত ছিল যে, অস্ট্রেলিয়া মহাদেশের দক্ষিণে কোন উল্লেখযোগ্য পরিমাণ ভূমি পাওয়ার সম্ভব নয়। ফ্লিন্ডার্স কর্ত্তৃক এ ভেজ টু টেরা অস্ট্রালিস নামক গ্রন্থ রচনার বহু দশক পরে অস্ট্রেলিয়া মহাদেশের দক্ষিণে অ্যান্টার্কটিকা মহাদেশ আবিষ্কৃত হয়।
দক্ষিণের কাল্পনিক মহাদেশের টেরা অস্ট্রালিস বা "তেরা অস্ত্রালিস" ছাড়াও আরো বেশ কিছু নাম প্রচলিত ছিল, যেমন "তেরা অস্ত্রালিস ইগ্নোতা" (ল্যাটিন: "Terra Australis Ignota") বা "তেরা অস্ত্রালিস ইনকগ্নিতা" (ল্যাটিন: "Terra Australis Incognita"; দক্ষিণের অজানা স্থান) বা "তেরা অস্ত্রালিস নোন্দম ইনকগ্নিতা" (ল্যাটিন: "Terra Australis Nondum Incognita"; এতদবধি দক্ষিণের অজানা স্থান) ইত্যাদি। এছাড়াও "ব্রাসিলিয়া অস্ত্রালিস" (ল্যাটিন: "Brasiliae Australis") বা "ম্যাগেলানিকা" (ল্যাটিন: "Magellanica"; ম্যাগেলানের দেশ) বা "লা অস্ত্রালিয়া দেল এস্পিরিতু সান্তো" (ল্যাটিন: "La Australia del Espíritu Santo"; পবিত্র আত্মার দেশ) ইত্যাদি নামও প্রচলিত ছিল।
অ্যারিস্টটল সর্বপ্রথম টেরা অস্ট্রালিসের ধারণা দেন। প্রথম শতাব্দীতে টলেমি এই ধারণাকে পুষ্ট করেন এই বলে যে, ভারত মহাসাগর দক্ষিণে জমি দ্বারা বেষ্টিত ও উত্তর গোলার্ধের ভূমিভাগের সঙ্গে সামঞ্জস্য রক্ষার জন্য দক্ষিণ গোলার্ধে সমপরিমাণ ভূমিভাগ থাকা উচিত। মার্কাস তুল্লিয়াস সিসেরো "সিঙ্গুলাস অস্ত্রালিস" (ল্যাটিন: "cingulus australis"; দক্ষিণ ভাগ) কথাটি চালু করেন, যার অন্তর্ভুক্ত ভূমিভাগকে "তেরা অস্ত্রালিস" নাম দেওয়া হয়।
অস্তিত্বের কোন ধরনের প্রমাণ না থাকা সত্ত্বেও "তেরা অস্ত্রালিস ইনকগণিতা" বা দক্ষিণের অজানা ভূমিভাগের প্রবাদ রোমান আমল থেকে চলে এসেছে। নবজাগরণের সময় সমগ্র ইউরোপে টলেমির মানচিত্র প্রচলিত ছিল, কিন্তু তাতে এই ধরনের কোন মহাদেশ অঙ্কিত ছিল না। এই মানচিত্রে আফ্রিকা মহাদেশের দক্ষিণের মহাসাগরের অস্তিত্ব ছিল না, তাই মনে করা হত আফ্রিকা দক্ষিণ মেরু পর্য্যন্ত বিস্তৃত হলেও হতে পারে। সম্ভবতঃ ইয়োহানেস স্খোনারের ১৫২৩ খ্রিষ্টাব্দের মানচিত্রে প্রথমবারের জন্য টেরা অস্ট্রালিস অঙ্কিত হয়। এই মানচিত্রের ওপর ভিত্তি করর১৫৩১ খ্রিষ্টাব্দে ওরোন্সে ফিনে তার হৃৎপিণ্ডাকৃতি বিশ্ব মানচিত্র প্রস্তুত করেন বলে মনে করা হয়, যেখানে দক্ষিণের মহাদেশকে "তেরা অস্ত্রালিস রিসেন্তের ইনভেন্তা সেদ নোন্দম প্লেনে কগণিতা" (ল্যাটিন: "Terra Australis recenter inventa sed nondum plene cognita"; "সদ্য আবিষ্কৃত ভূমি যা সম্পূর্ণ রূপে জ্ঞাত নয়") নামে উল্লেখ করেন।
দক্ষিণ আমেরিকার দক্ষিণ থেকে বিস্তৃত জলরাশিকে তিনি "মারে ম্যাগেলানিকাম" (ল্যাটিন: "Mare Magellanicum") নামকরণ করেন। স্খোনার ১৫৩৩ খ্রিষ্টাব্দে রচিত তার গ্রন্থ "ওপাসকুলাম জিওগ্রাফিকাম" (ল্যাটিন: "Opusculum geographicum") দক্ষিণের এই মহাদেশকে "ব্রাসিলিয়া অস্ত্রালিস" নাম দেন।
ডিপ ওয়েব

ডিপ ওয়েব (ডিপ নেট, অদৃশ্য ওয়েব, গভীর ওয়েব বা লুকানো ওয়েব নামেও পরিচিত) হল ওয়ার্ল্ড ওয়াইড ওয়েব (WWW) এর অন্তর্ভুক্ত উপাদানের জন্য খোঁজকৃত শব্দসমূহ যা সাধারণ সার্চ ইঞ্জিনগুলিতে সূচীবদ্ধ থাকে না। উপাদানটি এইচটিএমএল (HTML) গঠনের পিছনে লুকানো থাকে। ডিপ ওয়েবের বিপরীত পরিভাষাটি হলঃ "সারফেস ওয়েব"।
কম্পিউটার বিজ্ঞানী মাইকেল কে বার্গম্যান ২০০১ সালে এই শব্দটি প্রচলন করেন। 
ডিপ ওয়েব সাইটগুলি সরাসরি ইউআরএল বা আইপি ঠিকানা দ্বারা খুঁজে পাওয়া যেতে পারে তবে প্রকৃত সামগ্রী অ্যাক্সেস করার জন্য একটি শব্দচাবি বা অন্যান্য সুরক্ষা তথ্য প্রবেশের প্রয়োজন হতে পারে। ডিপ ওয়েব সাইটের ব্যবহারগুলির মধ্যে রয়েছে ওয়েব মেইল, অনলাইন ব্যাংকিং, ক্লাউড স্টোরেজ, সীমাবদ্ধ-অ্যাক্সেস সামাজিক-মিডিয়া পৃষ্ঠা এবং প্রোফাইল এবং ওয়েব ফোরাম যা সামগ্রী দেখার জন্য নিবন্ধকরণ প্রয়োজন। এটিতে ভিডিও অন ডিমান্ড এবং কিছু অনলাইন ম্যাগাজিন এবং সংবাদপত্রের মতো পে-ওয়ালড পরিষেবাগুলিও অন্তর্ভুক্ত রয়েছে।
এইচডি ২১৭১০৭ বি

এইচডি ২১৭১০৭ বি হল একটি বহির্জাগতিক গ্রহ, যা পৃথিবী থেকে ৬৪ আলোকবর্ষ দুরে মীন তারাকামণ্ডলে অবস্থিত। গ্রহটি এইচডি ২১৭১০৭ তারকার আবিষ্কৃত কক্ষপথে ঘুরে প্রায় প্রত্যেক সাতদিনে, যার শ্রেণিবিন্যাস প্রায় হট জুপিটারের মত। কারণ কক্ষপথে গ্রহের কিছু অদ্ভুতস্বভাব রয়েছে, বিজ্ঞানীরা এ গ্রহ ব্যবস্থার মধ্যে অন্য গ্রহের অস্তিত্ব নিশ্চিত করতে পেরেছে (এইচডি ২১৭১০৭ সি)
এ পর্যন্ত বহির্গ্রহের অধিকাংশ গ্রহের আবিষ্কারগুলো হয়েছে, এর মহাকর্ষ বল থেকে সৃষ্ট, তারকার কক্ষপথে রেডিয়েল ভেলোসিটির ক্ষুদ্র পর্যাক্রমিক বৈশিষ্ট শনাক্ত দ্বারা। এইচডি ২১৭১০৭ বি এর একটি রেডিয়েল ভেলোসিটি সমীক্ষায় ১৯৯৮ সালে প্রকাশ করা হয় যে, দৃষ্টি রেখা বরাবর এর গতির ভিন্নতা ৭.১ দিনের এক চক্র।